cyanic-selkie/wikianc huggingface dataset:
ഹാജറ
ഈജിപ്തുകാരിയായ അടിമ സ്ത്രീയായിരുന്നു ഹാജർ (അറബി:هاجر). സന്താനങ്ങളില്ലാത്തതിനാൽ ഭാര്യയായ സാറയുടെ നിർദ്ദേശ പ്രകാരം ഹാജറിനെ ഭാര്യയായി സ്വീകരിക്കുകയായിരുന്നു ഇബ്റാഹീം നബി. അവരിൽ ജനിച്ച പുത്രനാണ് പ്രവാചകനായിരുന്ന ഇസ്മാഈൽ. ഇബ്രാഹീം നബി(അ)യുടെ ഭാര്യ സാറാ ബീവി(റ)യെ ഒരിക്കൽ അക്രമിയായ അന്നത്തെ രാജാവ് ആക്രമിക്കാൻ ശ്രമിച്ചു. ഭക്തയായ അവരെ അല്ലാഹു രക്ഷിച്ചു. ഇത് വെറുമൊരു സ്ത്രീയല്ലെന്ന് മനസ്സിലാക്കിയ രാജാവ് സാറാ ബീവിയോട് രക്ഷക്കായി കേണപേക്ഷിച്ചു. ബീവിയുടെ പ്രാർത്ഥനാ ഫലമായി അയാളുടെ പ്രവർത്തനരഹിതമായ കൈകൾ പൂർവ സ്ഥിതിയിലായി. തന്നെ രക്ഷിച്ചതിന് സമ്മാനമായി തനിക്കേറ്റവും ഇഷ്ടപ്പെട്ട വിശ്വസ്തയായ ഹാജറ എന്ന അടിമയെ സാറാ ബീവിക്ക് നൽകി രാജാവ് യാത്രയാക്കി.അങ്ങനെയാണ് ഹാജറ ബീവി ഇബ്രാഹിം നബിയുടെ അടുക്കലെത്തുന്നത്. സാറാ ബീവി-ഇബ്രാഹീം(അ) ദമ്പതിമാർക്ക് അന്ന് സന്താനങ്ങൾ പിറന്നിരുന്നില്ല. അവർ ഭർത്താവിനോട്, തനിക്ക് ലഭിച്ച ഹാജറ എന്ന അടിമയെ വിവാഹം ചെയ്യാൻ നിർദ്ദേശിച്ചു. അങ്ങനെ അവർ പ്രവാചകൻ ഇബ്രാഹീമിൻറെ പത്നിയുമായി. ജലശൂന്യവും ഫലശൂന്യവുമായ മരുപ്രദേശമായിരുന്നു മക്ക. അതിനാൽ തന്നെ ജനശൂന്യവുമായിരുന്നു. ഇബ്രാഹീം നബി(അ) ദൈവ ഹിതത്താൽ തന്റെ പത്‌നിയെയും പിഞ്ചോമനയെയും ആ മരുഭൂവിൽ ഉപേക്ഷിച്ച് പ്രബോധന പ്രവർത്തനങ്ങൾക്കായി തിരിക്കാനുദ്ദേശിച്ചു. ഉടൻ പത്‌നി വിളിച്ചു. അല്ലയോ ഇബ്രാഹീം, വീട്ടുകാരോ കൂട്ടുകാരോ ഇല്ലാത്ത ഈ മരുഭൂവിൽ ഞങ്ങളെ തനിച്ചാക്കി എങ്ങോട്ടാണ് താങ്കൾ പോകുന്നത്? ഇബ്രാഹീം പ്രിയതമയുടെ വിളിക്കുത്തരം നൽകിയില്ല. കാരണം അല്ലാഹുവിന്റെ വാഗ്ദാനം നിറവേറ്റപ്പെടുക തന്നെ ചെയ്യും എന്ന് അദ്ദേഹത്തിന് ഉറപ്പുണ്ടായിരുന്നു. ദൈവകൽപനയാണെങ്കിൽ അതിൽ നിന്ന് തടയുക സാധ്യമല്ല എന്ന് അവൾക്ക് നല്ല ബോധ്യമുണ്ടായിരുന്നു. അവൾ ചോദിച്ചു: അല്ലാഹുവിന്റെ കൽപനയാണോ ഇത്! പ്രിയതമൻ അതെ എന്നു പ്രതിവചിച്ചു യാത്രയായി.
ദൈവസഹായത്തിലെ ഉറച്ച വിശ്വസം അല്ലാഹുവിൽ അചഞ്ചലമായി വിശ്വസിച്ച ഹാജിറ അല്ലാഹുവിന്റെ വാഗ്ദാനം സത്യസന്ധമായി പുലരുമെന്ന് തിരിച്ചറിഞ്ഞു. ദൈവാനുസരണത്തിൽ തന്റെ ഭർത്താവിന്ന് തുണയേകാൻ എങ്ങനെ തനിക്ക് സാധിക്കും എന്നതിനെകുറിച്ച് അവൾ ചിന്തിച്ചുകൊണ്ടേയിരുന്നു. വാക്കുകളിടറാതെയും മനസ്സ് ചഞ്ചലമാവാതെയും അവൾ പറഞ്ഞു. ദൈവം നമ്മെ വെറുതെ വിടുകയില്ല. ഇബ്രാഹീം ഇരുകരങ്ങളുമുയർത്തി അല്ലാഹുവിനോട് പ്രാർഥിച്ചു. 'ഞങ്ങളുടെ നാഥാ! എന്റെ മക്കളിൽ ചിലരെ, കൃഷിയില്ലാത്ത ഈ താഴ്‌വരയിൽ, നിന്റെ ആദരണീയ മന്ദിരത്തിനടുത്ത് ഞാൻ താമസിപ്പിച്ചിരിക്കുന്നു. ഞങ്ങളുടെ നാഥാ! അവർ നമസ്‌കാരം നിഷ്ഠയോടെ നിർവഹിക്കാനാണത്. അതിനാൽ നീ ജനമനസ്സുകളിൽ അവരോട് അടുപ്പമുണ്ടാക്കേണമേ. അവർക്ക് ആഹാരമായി കായ്കനികൾ നൽകേണമേ. അവർ നന്ദി കാണിച്ചേക്കാം.'ഞങ്ങളുടെ നാഥാ! ഞങ്ങൾ മറച്ചുവെക്കുന്നതും തെളിയിച്ചുകാണിക്കുന്നതുമെല്ലാം നീയറിയുന്നു. അല്ലാഹുവിൽനിന്ന് മറഞ്ഞിരിക്കുന്നതായി ഒന്നുമില്ല ഭൂമിയിലും ആകാശത്തും.' (ഇബ്രാഹീം 3738).
കുടിവെള്ളവും മറ്റു പാഥേയവുമെല്ലാം തീർന്നു. പിഞ്ചുപൈതലിന്റെ പൈദാഹമകറ്റാൻ കുടിനീര് എവിടെയും കാണുന്നില്ല. ഉമ്മയുടെ മാറിടത്തിൽ നിന്നും പാല് ചുരത്തുന്നുമില്ല, കുട്ടി ദാഹം ശമിക്കാതെ അട്ടഹസിക്കാൻ തുടങ്ങി. വാൽസല്യനിധിയായ ഒരുമ്മയുടെ വിങ്ങുന്ന ഹൃദയവുമായി മലമടക്കുകൾക്കിടയിലൂടെ വെള്ളമന്വേഷിച്ച് അവൾ ഓടി. അവളെയും തന്റെ പിഞ്ചോമനയെയും രക്ഷിക്കാൻ ആരെങ്കിലുമുണ്ടോ എന്ന് അന്വേഷിച്ചു കൊണ്ട് സഫാ കുന്നിൻ മുകളിലേക്ക് ഹാജിറ ഓടിക്കയറി. വല്ല ഭക്ഷണ പാനീയങ്ങളും അവിടെയുണ്ടോ എന്നും അന്വേഷിച്ചു കൊണ്ടിരുന്നു. പക്ഷെ രക്ഷയില്ല. വേഗത്തിൽ തന്നെ മലയിറങ്ങി മർവയിലേക്ക് കുതിച്ചു.
ഏഴ് പ്രാവശ്യം ഇപ്രകാരം സഫാമർവക്കിടയിൽ അവൾ കയറിയിറങ്ങി. പരിക്ഷീണതയായി നിരാശയോടെ അവൾ തന്റെ കുഞ്ഞിന്റെയരികിലേക്ക് തിരിച്ചു. പ്രപഞ്ച നാഥൻ ജിബ്‌രീൽ(അ)നെ കുഞ്ഞിന്റെയരികിലേക്ക് അയച്ചു. കുഞ്ഞിന്റെ പാദമുദ്രയേറ്റ സ്ഥലത്ത് തന്റെ ചിറക് കൊണ്ട് അടിക്കുകയും അവിടെ നിന്നും ഉറവ പൊട്ടിയൊഴുകുകയും ചെയ്തു. ഇതുകണ്ട ഉമ്മ അല്ലാഹുവെ സ്തുതിച്ച് വെള്ളത്തിനരികിലേക്ക് കുതിച്ചുചെന്നു. അവൾ വെള്ളമെടുത്തു തന്റെ കരളിന്റെ കഷ്ണമായ മകന്റെ ജീവൻ രക്ഷിക്കാൻ വേണ്ടി പകർന്ന് നൽകി. വെള്ളം നിയന്ത്രണവിധേയമല്ലാത്ത രീതിയിൽ ഒഴുകിയപ്പോൾ അവൾ പറഞ്ഞു.. സം സം.. അടങ്ങൂ അടങ്ങൂ! അപ്രകാരം ആ അരുവിക്ക് സംസം എന്ന പേര് വന്നുചേർന്നു..
അവളായിരുന്നു ഇബ്രാഹീം നബിയുടെ പ്രിയ പത്‌നിയും ഇസ്മാഈൽ നബി(അ)യുടെ വാൽസല്യനിധിയായ മാതാവുമായ ഹാജിറ എന്ന മഹതി. ഇബ്രാഹീം നബി(അ) പ്രഥമ പത്‌നിയായ സാറയുമായി ഈജിപ്തിലേക്ക് ഹിജ്‌റ പോയപ്പോൾ മഹതിക്ക് ഈജിപ്തിലെ രാജാവ് സമ്മാനമായി നൽകിയതായിരുന്നു അവളെ. സാറക്ക് പ്രായാധിക്യമെത്തുകയും ഇനി സന്താനങ്ങളുണ്ടാവുകയില്ല എന്ന അവസ്ഥയെത്തിയപ്പോൾ സാറ തന്റെ ഭർത്താവിന് ഹാജിറയെ സമ്മാനിക്കുകയായിരുന്നു. ഇബ്രാഹീം നബി ഹാജിറയെ വിവാഹം കഴിച്ചു. അവൾ ഗർഭം ധരിക്കുകയും ഇസ്മാഈലിനെ പ്രസവിക്കുകയും ചെയ്തു. ഇത് പിന്നീട് യജമാനത്തിയായ സാറയുടെ രോഷത്തിനിടയാക്കി. തന്റെ സ്ഥാനത്ത് ഭർത്താവിന്റെ ഹൃദയത്തിൽ ഹാജിറ കയറിക്കൂടി എന്ന ഒരു നഷ്ടബോധം അവളിൽ ഉയിരെടുത്തു. ഹാജിറയെയും കൂട്ടി അവളിൽ നിന്നകന്നു കഴിയാൻ അവൾ അദ്ദേഹത്തോട് ആവശ്യപ്പെട്ടു. അപ്രകാരമാണ് അല്ലാഹുവിന്റെ കൽപനപ്രകാരം ഇബ്രാഹീം നബി ഹാജിറയുമായി മക്കാമണൽത്തട്ടിൽ എത്തുന്നത്. അല്ലാഹുവിന്റെ അപാരമായ അനുഗ്രഹത്താൽ അവളിലൂടെയും കുട്ടിയിലൂടെയും ലോകർക്ക് കൺകുളിർക്കുന്ന അനുഭവങ്ങൾ അല്ലാഹു പ്രദാനം ചെയ്യുകയുണ്ടായി.
കാലം അതിന്റെ ചാക്രികതയിൽ മുന്നോട്ടു ഗമിച്ചു. ഹാജിറക്കും ഇസ്മാഈലിനും അവരുടെ ഗോത്രമായ ജുർഹുമിൽ സന്താനങ്ങളുണ്ടായി. അവിടെ തന്നെ കഴിച്ചുകൂട്ടാൻ അവർ ഉദ്ദേശിച്ചു. സംസം ജലം അവരുടെ സ്ഥിരതാമസത്തിന് വഴിയൊരുക്കുകയും സൗകര്യപ്പെടുത്തുകയും ചെയ്തു. ആ കുട്ടി യുവാവായി വളർന്നു വലുതായി. അവരിൽ നിന്നും അറബി ഭാഷ പഠിക്കുകയും ചെയ്തു.
അനുസരണവും ദൈവകൽപന നടപ്പാക്കലും വാർധക്യത്തിൽ കനിഞ്ഞരുളിയ സീമാന്ത പുത്രനായ ഇസ്മാഈൽ(അ) വളർന്നപ്പോൾ അവനെ ബലിയറുക്കാനുള്ള ദൈവകൽപനയെത്തി. സഹനശീലയും ദൈവപ്രീതി മാത്രം കാംക്ഷിക്കുന്നവളുമായ ഹാജിറ തന്റെ കരളിന്റെ കഷ്ണമായ പുത്രനെ അറുക്കാനിരിക്കുന്ന ഭർത്താവിനെയാണ് അഭിമുഖീകരിക്കുന്നത്. പിശാച് ഉമ്മയുടെ വാൽസല്യത്തെ ചൂഷണം ചെയ്തുകൊണ്ട് പ്രലോഭനമുണ്ടാക്കാൻ ശ്രമിക്കുകയുണ്ടായി. ഇബ്രാഹീം മകനെയും കൊണ്ട് എങ്ങോട്ടാണ് പോകുന്നത് എന്ന് നിനക്കറിയാമോ എന്ന് ചോദിച്ചു. അവൾ അറിയില്ല എന്ന് പ്രതികരിച്ചപ്പോൾ അറുക്കാനാണെന്ന് പിശാച് മന്ത്രിച്ചു. അവൾ പറഞ്ഞു. എന്നെക്കാൾ അവനോട് കൃപയുള്ളവനാണ് ഇബ്രാഹീം. തന്റെ നാഥൻ അപ്രകാരം കൽപിച്ചു എന്നാണ് അവൻ വാദിക്കുന്നത് എന്ന് പിശാച് പറഞ്ഞപ്പോൾ അവൾ പ്രതികരിച്ചു. നാഥന്റെ കൽപനയാണെങ്കിൽ അത് അനുസരിക്കുന്നതാണ് അത്യുത്തമം. സഹനശീലത്തോടെ ദൈവകൽപനക്ക് സന്നദ്ധയായ അവളുടെ ഇച്ഛാശക്തിക്ക് മുമ്പിൽ പിശാചിന്റെ കുതന്ത്രങ്ങൾ പരാജയപ്പെട്ടു. മിനുട്ടുകൾക്കകം ശുഭവാർത്തയുമായി ഭർത്താവ് അവളുടെ അടുത്തേക്ക് തിരിച്ചുവരുന്നു. മകന് പകരമായി അല്ലാഹു ബലിയറുക്കാൻ നൽകിയ ആടുകളുമായിട്ടായിരുന്നു അദ്ദേഹം വന്നത്. അപ്രകാരം അല്ലാഹുവിന്റെ കടുത്ത പരീക്ഷണത്തിൽ കുടുംബത്തിലെ എല്ലാ അംഗങ്ങളും പൂർണാർഥത്തിൽ വിജയിക്കുകയുണ്ടായി. 'അങ്ങനെ അവരിരുവരും കൽപനക്കു വഴങ്ങി. അദ്ദേഹമവനെ ചെരിച്ചു കിടത്തി. അപ്പോൾ നാം അദ്ദേഹത്തെ വിളിച്ചു: 'ഇബ്‌റാഹീമേ, 'സംശയമില്ല; നീ സ്വപ്നം സാക്ഷാൽക്കരിച്ചിരിക്കുന്നു.' അവ്വിധമാണ് നാം സച്ചരിതർക്ക് പ്രതിഫലം നൽകുന്നത്. ഉറപ്പായും ഇതൊരു വ്യക്തമായ പരീക്ഷണം തന്നെയായിരുന്നു. നാം അവനുപകരം ബലിയർപ്പിക്കാനായി മഹത്തായ ഒരു മൃഗത്തെ നൽകി. പിന്മുറക്കാരിൽ അദ്ദേഹത്തിന്റെ സൽക്കീർത്തി നിലനിർത്തുകയും ചെയ്തു (അസ്സ്വാഫ്ഫാത്ത് 103108). തന്റെ മകനെ അല്ലാഹു രക്ഷപ്പെടുത്തിയതിൽ ഹാജിറ മനം നിറഞ്ഞു സന്തോഷിക്കുകയും അല്ലാഹുവിന് നന്ദി പ്രകടിപ്പിക്കുകയും ചെയ്തു.
ഇതാണ് അനുസരണ ശീലയായ ഭാര്യയുടെ സുന്ദരമായ മാതൃകൾ പകർന്നു നൽകിയ, അദ്‌നാനികളുടേയും അറബികളുടേയും ഇസ്മാഈലിന്റെയും മാതാവായ ഹാജിറ. വാൽസല്യനിധിയായ ഉമ്മ, വിശ്വാസദാർഢ്യയായ മഹതി, ആത്മാർഥതയുടെ പ്രതീകം, ഭർത്താവിന്റെ അഭാവത്തിൽ സന്താനത്തെ പരിപാലിക്കുകയും നിർഭയത്വം നൽകിയ ധീരവനിത എന്നീ നിലയിലെല്ലാം ചരിത്രത്തിൽ തന്റെ ഇടം കണ്ടെത്തിയ മഹതിയായ ഹാജിറയെ കാലഘട്ടം തേടിക്കൊണ്ടിരിക്കുകയാണ്.
അവലംബം
വർഗ്ഗം:ഇസ്ലാമികം
ശയനി ഏകാദശി
ഹിന്ദു മാസമായ ആഷാഡയിലെ (ജൂൺ - ജൂലൈ) ശോഭയുള്ള രണ്ടാഴ്ചയിലെ (ശുക്ല പക്ഷ) പതിനൊന്നാമത്തെ ചാന്ദ്ര ദിനമാണ് (ഏകാദശി) ശയനി ഏകാദശി ("ഉറങ്ങുന്ന പതിനൊന്നാമത്"). മഹാ-ഏകാദശി ("മഹത്തായ പതിനൊന്നാമത്") എന്നും അറിയപ്പെടുന്നു. ഹിന്ദു സംരക്ഷകനായ മഹാവിഷ്ണുവിന്റെ അനുയായികളായ വൈഷ്ണവർക്ക് ഈ പുണ്യദിനത്തിന് പ്രത്യേക പ്രാധാന്യമുണ്ട്.
വിശ്വാസങ്ങൾ
ഈ ദിവസം വിഷ്ണുവിന്റെയും ലക്ഷ്മിയുടെയും പ്രതിമകളെ ആരാധിക്കുന്നു. രാത്രി പ്രാർത്ഥനകൾ ആലപിക്കുന്നു. കൂടാതെ ഈ ദിവസം ഭക്തർ ഉപവസിക്കുകയും നേർച്ചകൾ എടുക്കുകയും ചെയ്യുന്നു. ഇത് മുഴുവൻ ചാതുർമാസങ്ങളിലും, മഴക്കാലത്തിന്റെ വിശുദ്ധ നാല് മാസ കാലയളവിലും ആചരിക്കേണ്ടതാണ്. എല്ലാ ഏകാദശി ദിനത്തിലും ഒരു ഭക്ഷണ സാധനം ഉപേക്ഷിക്കുകയോ ഉപവാസം അനുഷ്ഠിക്കുകയോ ഇതിൽ ഉൾപ്പെട്ടേക്കാം.
ക്ഷീരസാഗരത്തിൽ പ്രപഞ്ച സർപ്പമായ ശേഷനാഗത്തിൽ വിഷ്ണു ഉറങ്ങുന്നുവെന്ന് വിശ്വസിക്കപ്പെടുന്നു. അതിനാൽ ഈ ദിവസത്തെ ദേവ്-ശയനി ഏകാദശി (ലിറ്റ്. "ദൈവം-ഉറങ്ങുന്ന പതിനൊന്നാമത്") അല്ലെങ്കിൽ ഹരി-ശയനി ഏകാദശി (ലിറ്റ്. "വിഷ്ണു-സ്ലീപ്പിംഗ് പതിനൊന്നാമത്") അല്ലെങ്കിൽ ശയന ഏകാദശി എന്നും വിളിക്കുന്നു. ഒടുവിൽ നാല് മാസങ്ങൾക്ക് ശേഷം പ്രബോധിനി ഏകാദശിയിൽ വിഷ്ണു ഉറക്കത്തിൽ നിന്ന് ഉണർന്നു. ഹിന്ദു മാസമായ കാർത്തികിലെ (ഒക്ടോബർ-നവംബർ) ശോഭയുള്ള രണ്ടാഴ്ചയുടെ പതിനൊന്നാം ദിവസം. ഈ കാലഘട്ടം ചാതുർമാസ് (ലിറ്റ്. "നാല് മാസം") എന്നറിയപ്പെടുന്നു. ഇത് മഴക്കാലത്തോട് യോജിക്കുന്നു. ചാതുർമാസത്തിന്റെ തുടക്കമാണ് ശയനി ഏകാദശി. ഈ ദിവസം വിഷ്ണുവിനെ പ്രീതിപ്പെടുത്തുന്നതിനായി ഭക്തർ ചാതുർമാസ് വ്രതം (നേർച്ച) ആചരിക്കാൻ തുടങ്ങുന്നു.
ശയനി ഏകാദശിയിൽ ഒരു വ്രതം ആചരിക്കുന്നു. എല്ലാ ധാന്യങ്ങൾ, ബീൻസ്, ധാന്യങ്ങൾ, ഉള്ളി, ചില സുഗന്ധവ്യഞ്ജനങ്ങൾ എന്നിവയുൾപ്പെടെയുള്ള ചില പച്ചക്കറികളിൽ നിന്നും വിട്ടുനിൽക്കാൻ നോമ്പ് ആവശ്യപ്പെടുന്നു.
പ്രാധാന്യം
ഭവിഷ്യോത്തര പുരാണത്തിൽ, കൃഷ്ണൻ യുധിഷ്ടിരനോട് ശയനി ഏകാദശിയുടെ പ്രാധാന്യം വിവരിക്കുന്നു. സ്രഷ്ടാവായ ബ്രഹ്മാവ് ഒരിക്കൽ തന്റെ പുത്രനായ നാരദനോട് പ്രാധാന്യം വിവരിച്ചു. ഈ പശ്ചാത്തലത്തിലാണ് മന്ദാത രാജാവിന്റെ കഥ വിവരിക്കുന്നത്. ഭക്തനായ രാജാവിന്റെ രാജ്യം മൂന്ന് വർഷമായി വരൾച്ചയെ അഭിമുഖീകരിച്ചെങ്കിലും മഴദൈവങ്ങളെ പ്രീതിപ്പെടുത്താൻ രാജാവിന് ഒരു പരിഹാരം കണ്ടെത്താൻ കഴിഞ്ഞില്ല. ഒടുവിൽ, ദേവ്-ശയനി ഏകാദശിയിലെ വ്രതം (വ്രതം) ആചരിക്കാൻ അംഗിരസ് മുനി രാജാവിനെ ഉപദേശിച്ചു. അങ്ങനെ ചെയ്തപ്പോൾ വിഷ്ണുവിന്റെ അനുഗ്രഹത്താൽ രാജ്യത്ത് മഴ പെയ്തു.
പണ്ഡർപൂർ യാത്ര
ഈ ദിവസം, പണ്ഡർപൂർ ആഷാദി ഏകാദശി വാരി യാത്ര എന്നറിയപ്പെടുന്ന തീർത്ഥാടകരുടെ ഒരു വലിയ യാത്ര അല്ലെങ്കിൽ മതപരമായ ഘോഷയാത്ര ദക്ഷിണ മഹാരാഷ്ട്രയിലെ സോലാപൂർ ജില്ലയിലെ പണ്ഡർപൂരിൽ ചന്ദ്രഭാഗ നദിയുടെ തീരത്ത് സ്ഥിതി ചെയ്യുന്നു. വിഷ്ണുവിന്റെ പ്രാദേശിക രൂപമായ വിത്തൽ ദേവന്റെ പ്രധാന ആരാധനാകേന്ദ്രമാണ് പണ്ഡർപൂർ. മഹാരാഷ്ട്രയുടെ വിവിധ ഭാഗങ്ങളിൽ നിന്ന് ലക്ഷക്കണക്കിന് തീർഥാടകർ ഈ ദിവസം പന്തർപൂരിലേക്ക് വരുന്നു. അവരിൽ ചിലർ മഹാരാഷ്ട്രയിലെ സന്യാസിമാരുടെ ചിത്രങ്ങളുള്ള പാൽക്കികൾ (പല്ലങ്കുകൾ) വഹിക്കുന്നു. അലണ്ടിയിൽ നിന്ന് ജ്ഞാനേശ്വരന്റെ ചിത്രം, നർസി നാംദേവിൽ നിന്ന് നാംദേവിന്റെ ചിത്രം, ദേഹുവിൽ നിന്ന് തുക്കാറാമിന്റെ ചിത്രം, പൈതാനിൽ നിന്ന് ഏകനാഥിന്റെ, ത്രയംബകേശ്വറിൽ നിന്ന് നിവൃത്തിനാഥിന്റെ, മുക്തായിനഗറിൽ നിന്ന് മുക്തബായിയുടെ, സാസ്വാദിൽ നിന്ന് സോപാന്റെയും, ഷെഗാവിൽ നിന്ന് വിശുദ്ധ ഗജാനൻ മഹാരാജിന്റെയും ചിത്രം കൊണ്ടുപോകുന്നു. ഈ തീർത്ഥാടകരെ വാർക്കാരികൾ എന്ന് വിളിക്കുന്നു. അവർ വിത്തലിന് സമർപ്പിച്ച വിശുദ്ധ തുക്കാറാമിന്റെയും വിശുദ്ധ ജ്ഞാനേശ്വരന്റെയും അഭംഗ് (ഗീതങ്ങൾ ആലപിക്കുന്നു) ആലപിക്കുന്നു.
പുറംകണ്ണികൾ
വർഗ്ഗം:ഇന്ത്യയിലെ മതപരമായ ആഘോഷങ്ങൾ വർഗ്ഗം:ഹൈന്ദവ ഉത്സവങ്ങൾ
സുന്ദർ നഗർ
ഹിമാചൽ പ്രദേശിലെ മണ്ഡി ജില്ലയിലുള്ള ഒരു മുൻസിപ്പൽ ടൗൺ ആണ് സുന്ദർ നഗർ. ഹിമാലയത്തിന്റെ മടിത്തട്ടിൽ, സമുദ്രനിരപ്പിൽ നിന്നും 800 മീറ്റർ ഉയരത്തിലായാണ് ഈ നഗരം സ്ഥിതി ചെയ്യുന്നത്. രാജഭരണകാലത്ത് സുന്ദർ നഗർ, സുകേത് എന്ന നാട്ടുരാജ്യം ആയിരുന്നു. ചണ്ടീഗഡ് - മനാലി ദേശീയപാതയിലൂടെ ചണ്ടീഗഡിൽ നിന്നും 170 കിലോമീറ്റർ സഞ്ചരിച്ചാൽ സുന്ദർ നഗറിലെത്താം. ഷിംല - 135 കി.മീ, മനാലി- 126 കി.മീ, ധരംശാല -170 കി.മീ, കുളു -84 കി.മീ, ഡൽഹി - 416 കി.മീ എന്നിങ്ങനെയാണ് പ്രധാന സ്ഥലങ്ങളിലെ നിന്നും ഇവിടേക്കുള്ള ദൂരവ്യത്യാസം. ഏറ്റവുമുടുത്ത റെയിൽവെ സ്റ്റേഷൻ പത്താൻകോട്ടിലും വിമാനത്താവളം കുളുവിലുമാണ് സ്ഥിതി ചെയ്യുന്നത്. നഗരഹൃദയത്തിലായി 7 കി.മീ വിസ്തൃതിയുള്ള ഒരു തടാകവുമുണ്ട്. 2001 ലെ സെൻസസ് പ്രകാരം 24,000 ആണ് ഇവിടുത്തെ ജനസംഖ്യ.
തുടർവായനയ്ക്ക്
വർഗ്ഗം:ഹിമാചൽ പ്രദേശിലെ പട്ടണങ്ങൾ
ലക്ഷദ്വീപ് കടൽ
ഇന്ത്യ (ലക്ഷദ്വീപും ഉൾപെടുന്നു), മാലിദ്വീപ്, ശ്രീലങ്ക എന്നി രാജ്യങ്ങൾക്കിടയിൽ കാണുന്ന കടലാണ് ലക്ഷദ്വീപ കടൽ (Laccadive Sea അഥവാ Lakshadweep Sea). ഇത് കേരളത്തിന്റെ പടിഞ്ഞാറായാണ് സ്ഥിതി ചെയ്യുന്നത്.
അവലംബം
വർഗ്ഗം:ഇന്ത്യൻ മഹാസമുദ്രത്തിലെ കടലുകൾ വർഗ്ഗം:ലക്ഷദ്വീപ് വർഗ്ഗം:ഇന്ത്യ-ശ്രീലങ്ക അതിർത്തി
ഇ.കെ. വിജയൻ
കോഴിക്കോട് ജില്ലയിൽ നിന്നുള്ള സി.പി.ഐ. നേതാക്കളിലൊരാളും പതിനാലാം കേരള നിയമസഭയിൽ നാദാപുരം മണ്ഡലത്തെ പ്രതിനിധീകരിക്കുന്ന അംഗവുമാണ് '''ഇ.കെ. വിജയൻ'''. സി.പി.ഐ സംസ്ഥാന കൗൺസിൽ അംഗം, മോട്ടോർ വെഹിക്കിൾ വർക്കേഴ്സ് പ്രസിഡണ്ട് എന്നീ നിലകളിലും പ്രവർത്തിക്കുന്നു.
ജീവിതരേഖ
ടി.വി. ബാലകൃഷ്ണൻ കിടാവിന്റെയും ഇ.കെ. കമലാക്ഷിയമ്മയുടെയും മകനായി 1953 ജനുവരി 2-ന് ജനനം. എ.ഐ.എസ്.എഫ്.-ലൂടെ പൊതുരംഗത്തെത്തി. എ.ഐ.എസ്.എഫ്.-ന്റെ ജില്ലാ സെക്രട്ടറി, സംസ്ഥാന ജോയിന്റ് സെക്രട്ടറി. സി.പി.ഐ ജില്ലാ സെക്രട്ടറി, എ.ഐ.ടി.യു.സി. ജില്ലാ സെക്രട്ടറി, സംസ്ഥാന വർക്കിംഗ് കമ്മറ്റി അംഗം തുടങ്ങിയ നിലകളിൽ പ്രവർത്തിച്ചിരുന്നു. പാർലമെന്റ് മാർച്ചുമായി ബന്ധപ്പെട്ട് ഒന്നരമാസത്തോളം ജയിൽവാസമനുഷ്ടിക്കേണ്ടി വന്നിട്ടുണ്ട്.
2011-ൽ നാദാപുരം മണ്ഡലത്തിൽ നിന്നും ആദ്യമായി നിയമസഭാംഗമായി തെരഞ്ഞെടുക്കപ്പെട്ടു. ഈ തെരഞ്ഞെടുപ്പിൽ ഇദ്ദേഹം തൊട്ടടുത്ത സ്ഥാനാർത്ഥി കോൺഗ്രസ്സ് (ഐ)-യിലെ വി.എം. ചന്ദ്രനേക്കാൾ 7546 വോട്ട് അധികം നേടിയിരുന്നു.
ഇസെ-ഷിമ ദേശീയോദ്യാനം
ജപ്പാനിലെ മീ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ് ഇസെ-ഷിമ ദേശീയോദ്യാനം (ഇംഗ്ലീഷ്:Ise-Shima National Park). റിയ തീരവും അതുമായി ബന്ധപെട്ടിരിക്കുന്ന ചെറുദ്വീപുകളുമാണ് ഇവിടത്തെ പ്രധാന പ്രത്യേകത. അസമ-ഗ-താകെ എന്ന പർവ്വതമാണ് ഇവിടത്തെ ഏറ്റവും ഉയർന്ന ബിന്ദു (555 m
അവലംബം
വർഗ്ഗം:ജപ്പാനിലെ ദേശീയോദ്യാനങ്ങൾ
ഗോഎയർ
മുംബൈ ആസ്ഥാനമായി പ്രവർത്തിക്കുന്ന കുറഞ്ഞ യാത്രാനിരക്കിൽ സർവീസ് നടത്തുന്ന എയർലൈനാണ് ഗോഎയർ. നവംബർ 2015-ലാണ് ഗോഎയർ പ്രവർത്തനങ്ങൾ ആരംഭിച്ചത്. വാഡിയ ഗ്രൂപ്പിൻറെ വ്യോമയാന കമ്പനിയാണ് ഗോഎയർ. ജനുവരി 2014-ളെ കണക്കനുസരിച്ച് ഇന്ത്യൻ മാർക്കറ്റിലെ മാർക്കറ്റ്‌ ഷെയർ അനുസരിച്ചു അഞ്ചാമത്തെ വലിയ എയർലൈനാണ് ഗോഎയർ. ഇന്ത്യയിലെ 22 നഗരങ്ങളിലേക്ക് ദിവസേന 140-ൽ അധികവും ഓരോ ആഴ്ച്ചയും ഏകദേശം 975-ൽ അധികവും സർവീസുകൾ ഗോഎയർ പ്രവർത്തിക്കുന്നു. മുംബൈയിലെ ചത്രപ്പതി ശിവജി അന്താരാഷ്ട്ര എയർപോർട്ടും ന്യൂഡൽഹിയിലെ ഇന്ദിരാഗാന്ധി അന്താരാഷ്ട്ര എയർപോർട്ടുമാണ് ഗോഎയറിൻറെ ഹബ്ബുകൾ.
ചരിത്രം
പ്രശസ്തനായ ഇന്ത്യൻ വ്യവസായി നുസ്ലി വാഡിയയുടെ ഇളയ പുത്രൻ ജഹാങ്കിർ വാഡിയയാണ് 2005-ൽ ഗോഎയർ സ്ഥാപിച്ചത്. ബോംബെ ഡയിങ്ങ്, ബ്രിട്ടാനിയ എന്നീ പേരുകേട്ട സ്ഥാപനങ്ങളുടെ ഉടമസ്ഥരായ വാഡിയ ഗ്രൂപ്പിൻറെ വ്യോമയാന പദ്ധതിയാണ് ഗോഎയർ.ഈ എയർലൈനിൻറെ മുഴുവനായ ഉടമസ്ഥാവകാശം വാഡിയ ഗ്രൂപ്പിനാണ്. ജഹാങ്കിർ വാഡിയ തന്നെയാണ് എയർലൈനിൻറെ മാനേജിംഗ് ഡയറക്ടറും. നവംബർ 2005-ൽ എയർബസ്‌ എ320 വിമാനം ഉപയോഗിച്ച് ഗോഎയർ പ്രവർത്തനം ആരംഭിച്ചു.
2007ജനുവരി മുതൽ ശരാശരി 76 ശതമാനം ലോഡ് ഫാക്ടറാണ് ഗോഎയർ പ്രകടിപ്പിക്കുന്നത്. അതേസമയം, അതേ കാലഘട്ടത്തിൽ തന്നെ സ്ഥാപിക്കപ്പെട്ട ഇൻഡിഗോ, സ്പൈസ്ജെറ്റ് എന്നീ എയർലൈനുകൾ മാർക്കറ്റ്‌ ഷെയർ, വിമാനങ്ങളുടെ എണ്ണം, ലക്ഷ്യസ്ഥാനങ്ങളുടെ എണ്ണം എന്നിവകളിൽ ഗോഎയറിനെ പിന്നിലാക്കിയിട്ടുണ്ട്. എന്നാൽ, വാഡിയക്കും ചീഫ് എക്സിക്യൂട്ടീവ് ഓഫീസർ (സിഇഒ) വോൾഫ്ഗാങ്ങ് പ്രോക്-ഷോറിനുമുള്ള അഭിപ്രായം വ്യത്യസ്തമാണ്. വളർച്ചയുടെ നിരക്ക് കുറവാകാനുള്ള കാരണം ഇന്ത്യയിലെ ദുഷ്കരമായ വ്യോമയാന പരിസ്ഥിയിൽ മാർക്കറ്റ്‌ ഷെയർ, വിമാനങ്ങളുടെ എണ്ണം, ലക്ഷ്യസ്ഥാനങ്ങളുടെ എണ്ണം എന്നിവ കൂട്ടുന്നതിനേക്കാൾ ലാഭം നിലനിർത്തുന്നതിനാണ് മുൻഗണന നൽകുന്നത്.
കിംഗ്ഫിഷർ എയർലൈൻസിലുണ്ടായ സാമ്പത്തിക പ്രതിസന്ധി മൂലം ഏപ്രിൽ 2012-ൽ മാർക്കറ്റ്‌ ഷെയറിൽ അവസാന സ്ഥാനമായ ആറാം സ്ഥാനത്തുണ്ടായിരുന്ന ഗോഎയർ എയർലൈൻ അഞ്ചാം സ്ഥാനത്തെത്തി.എന്നാൽ കിംഗ്ഫിഷർ എയർലൈൻസ് അടച്ചുപൂട്ടിയതോടെ ഗോഎയർ 2014 ജനുവരിയിലെ കണക്കനുസരിച്ചു 8.8 ശതമാനം മാർക്കറ്റ്‌ ഷെയറുമായി വീണ്ടും അവസാന സ്ഥാനത്തെത്തി.
ലക്ഷ്യസ്ഥാനങ്ങൾ
ഇന്ത്യയിലെ 22 നഗരങ്ങളിലേക്ക് ദിവസേന 140-ൽ അധികവും ഓരോ ആഴ്ച്ചയും ഏകദേശം 975-ൽ അധികവും സർവീസുകൾ ഗോഎയർ സർവീസ് നടത്തുന്നു. വിമാനങ്ങളുടെ എണ്ണം കുറവായതിനാൽ (19 വിമാനങ്ങൾ), ഇന്ത്യൻ സർക്കാരിൻറെ വ്യോമയാന മന്ത്രാലയത്തിൻറെ മാർഗനിർദ്ദേശങ്ങൾ പ്രകാരം ഗോഎയർ അന്താരാഷ്‌ട്ര സർവീസുകൾ നടത്തുന്നില്ല. എന്നാൽ, ഈ നിയമത്തിൽ ഇളവ് ലഭിക്കാനായി ഗോഎയർ 2012-ൽ അപേക്ഷിച്ചു, ഈ അപേക്ഷയിൽ മന്ത്രാലയം ഇതുവരെ തീരുമാനങ്ങളൊന്നും എടുത്തിട്ടില്ല.
കെ. വി. പത്രോസ്
ലഘുചിത്രം|കെ. വി. പത്രോസ് കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ സ്ഥാപക നേതാക്കളിൽ ഒരാളാണ് ശ്രീ. കെ. വി. പത്രോസ്. തിരുവിതാംകൂർ കൊച്ചി കമ്യൂണിസ്റ്റ് പാർട്ടിയുടെ ആദ്യത്തെയും രണ്ടാമത്തെയും സെക്രട്ടറിയായിരുന്നു ശ്രീ പത്രോസ്. കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ വളർച്ചയെ നയിച്ച ഒരു നേതാവാണെങ്കിലും അജ്ഞാതമായ കാരണങ്ങളാൽ അദ്ദേഹം വിസ്മൃതിയിൽ ആണ്ടു പോയി. കുന്തക്കാരൻ പത്രോസ് എന്നും കേരള സ്റ്റാലിൻ എന്നും അറിയപ്പെട്ടു.
1946-ൽ നടന്ന പുന്നപ്ര-വയലാർ സമര ആക്ഷൻ കമ്മിറ്റിയുടെ കൺവീനറായിരുന്നു. പാർടി സെക്രട്ടറി സ്ഥാനത്തു നിന്ന് പിന്നീട് നീക്കി. സ്റ്റേറ്റ് കമ്മിറ്റിയിൽ നിന്ന് പുറത്താക്കുകയും ആറാട്ട്വഴി ബ്രാഞ്ചിലേക്ക് തരം താഴ്ത്തുകയും ചെയ്തു. കൽക്കത്ത തിസീസ് കാലത്ത് പാർട്ടി നയം നടപ്പിലാക്കുന്ന കാര്യത്തിൽ പത്രോസ് കർക്കശമായി പെരുമാറിയെന്ന ഒരാക്ഷേപം പാർട്ടിക്കാർക്കിടയിലുണ്ടായിരുന്നു എന്ന് ഇ.എം.എസ് യദുകുല കുമാർ രചിച്ച കുന്തക്കാരൻ പത്രോസ് എന്ന ഗ്രന്ഥത്തിൽ പറയുന്നുണ്ട്.
അവലംബം
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
എൽഫ്രീഡ യെലിനെക്
2004-ലെ സാഹിത്യത്തിനുളള നോബൽ സമ്മാനത്തിന് അർഹയായ ഓസ്ട്രിയൻ  എഴുത്തുകാരിയാണ് എൽഫ്രീഡ  യെലിനെക്. സ്വന്തം സ്വകാര്യതയെ ഏറെ വിലമതിക്കുന്ന ഈ എഴുത്തുകാരി  നോബൽ സമ്മാനം സ്വികരിക്കാനായിപ്പോലും  ലോകത്തിനു മുന്നിൽ  പ്രദർശന വസ്തുവായി നിന്നുകൊടുക്കാൻ  വിസമ്മതിച്ചു.പകരം, തന്റെ പ്രഭാഷണത്തിന്റെ  വീഡിയോ റെക്കോഡിംഗ്  മുൻകൂട്ടിത്തയ്യാറാക്കി നോബൽ ഫൌണ്ടേഷന് യഥാസമയം എത്തിച്ചുകൊടുത്തു
ജീവിതരേഖ
1946, ഒക്റ്റോബർ ഇരുപതിനാണ് യെലിനെക് ജനിച്ചത്. അമ്മ കത്തോലിക്കയും അച്ഛൻ യഹൂദനുമായിരുന്നു. രണ്ടാം ലോകമഹായുദ്ധകാലത്തെ നാസി അക്രമത്തിൽ നിന്ന് രക്ഷപ്പെട്ട്  കുടുംബം വിയന്നയിൽ താമസമാക്കി. കടുംപിടുത്തക്കാരിയായിരുന്ന അമ്മയുമായി ഒത്തുപോകാൻ യെലിനിക്കിന് വളരെ പ്രയാസപ്പെടേണ്ടി വന്നു. സംഗീതത്തിൽ ബിരുദം നേടിയത് അമ്മയുടെ നിർബന്ധപ്രകാരമായിരുന്നു. സംഗീതാധ്യയനം തുടർന്നെങ്കിലും കഠിനമായ മാനസികവ്യഥക്ക് അടിമായായി പഠിത്തം നിറുത്തിവെച്ചു. എഴുത്തിലൂടെ ആശ്വാസം കണ്ടെത്താൻ ശ്രമിച്ച എൽഫ്രീഡ 1967-ൽ Lisas Schatten (ലിസയുടെ നിഴൽ ) എന്ന കവിതാ സമാഹാരം പുറത്തിറക്കി. 1969-ൽ അച്ഛൻ മരണമടഞ്ഞതോടെ യെലിനെക് വിധവയായ അമ്മയോടൊപ്പമാക്കി താമസം. 1974-ൽ മ്യൂണിക്കിൽ എഞ്ചിനിയറായ ഗോട്ട്ഫ്രീഡ് ഹുംസ്ബർഗിനെ വിവാഹം ചെയ്തിട്ടും ഇതിനു മാറ്റമുണ്ടായില്ല .യെലിനെക്  തന്റെ സമയം വിയന്നയിലും  മ്യൂണിക്കിലുമായി ചെലവിടുന്നു.
പിയാനോ ടീച്ചർ
1983-ലാണ് യെലിനെക് Die Klavierspielerin അഥവാ പിയാനോ ടീച്ചർഎഴുതിയത്. ഇംഗ്ളീഷിലേക്ക് പരിഭാഷ (1988) ചെയ്യപ്പെട്ട ആദ്യ നോവലും ഇതാണ്. 2001-ൽ ഫ്രഞ്ചുഭാഷയിലിറങ്ങിയ   La Pianiste ഈ നോവലിന്റെ ചലച്ചിത്രാവിഷ്കാരമാണ് കാനേ ചലച്ചിത്രോത്സവത്തിൽ ഈ ചിത്രം പല ബഹുമതികളും കരസ്ഥമാക്കി.
ഇത് ആത്മകഥാപരമായ നോവലാണെന്ന് യെലിനെക് സമ്മതിക്കുന്നു. തന്നെ മാനസികമായും ശാരീരികമായും സ്വതന്ത്രമായി വളരാനുളള സാഹചര്യങ്ങളല്ല അമ്മ സൃഷ്ടിച്ചതെന്ന്  നോവലിൽ പറയുന്നുണ്ട്.. വിവാഹബന്ധത്തിൽ പുരുഷനും സ്ത്രീയും തുല്യപങ്കാളികളല്ലെന്നും, പുരുഷമേധാവിത്വും അതിനടിമയാകേണ്ടി വരുന്ന സ്ത്രീയുടെ വിധേയത്വവും മാനവസമുദായത്തിന്റെ പൈതൃകമാണെന്നും യെലിനെക് അഭിപ്രായപ്പെടുന്നു. സ്ത്രീപുരുഷ ബന്ധങ്ങളേയും ശാരീരികവേഴ്ചകളേയും, സ്ത്രൈണലൈംഗികതയേയും പറ്റിയുളള തുറന്നെഴുത്ത് നിരൂപകരിലും വായനക്കാരിലും വിരുദ്ധാഭിപ്രായങ്ങളാണ് ഉളവാക്കിയത്.
അവലംബം
വർഗ്ഗം:നോബൽ സമ്മാനം നേടിയ വനിതകൾ വർഗ്ഗം:1946-ൽ ജനിച്ചവർ
മട്ടിപ്പാൽ
പശ്ചിമഘട്ടതദ്ദേശവാസിയായ ഒരു മരമാണ് മട്ടിപ്പാൽ. . രംഭമരം, നീർകുരുന്ന്, വെള്ളടമ്പ്‌, കുന്തിരിക്കം, വെളുപ്പുമരം, കാട്ടുകർപ്പൂരം, മലംകുമിഴ്‌ എന്നെല്ലാം പേരുകളുണ്ട്. 20 മീറ്ററോളം ഉയരം വയ്ക്കുന്ന ഈ മരം 1900 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. തെക്കെ പശ്ചിമഘട്ടത്തിലും ശ്രീലങ്കയിലുമാണ് മട്ടിപ്പാൽ കണ്ടുവരുന്നത്. ഇലയിൽ നിന്നും തടിയിൽ നിന്നും ഒരു എണ്ണ വേർതിരിച്ചെടുക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
സൈക്ലോഫോസ്ഫാമൈഡ്
ആൽക്കൈലേറ്റിങ് ഏജൻറ് എന്ന ഗണത്തിൽ പെടുന്ന ഒരു കീമോതെറാപ്പി മരുന്നാണ് സൈക്ലോഫോസ്ഫാമൈഡ്. ആൽക്കൈലേറ്റിങ് ഏജൻറുകൾ അത് സ്വീകരിക്കുന്ന രോഗികളുടെ ഡി.എൻ.എ.യിൽ മാറ്റം വരുത്തുകയും അത് വഴി ഡി.എൻ.എ. വിഘടിച്ച് പകർപ്പുണ്ടാകുന്ന പ്രവർത്തനം തടയപ്പെടുകയും ചെയ്യുന്നു.
ഉപയോഗരീതി
ഞരമ്പ്‌ വഴി കുത്തിവയ്ക്കുന്ന രൂപത്തിലും ഗുളിക രൂപത്തിലും സൈക്ലോഫോസ്ഫാമൈഡ് ലഭ്യമാണ്.ഇത് ഞരമ്പ്‌ വഴി നൽകുന്നതിനു മുൻപായി  ദൂഷ്യഫലങ്ങൾ കുറയ്ക്കുവാനായി മെസ്ന എന്ന മരുന്ന് ഞരമ്പ്‌ വഴി നൽകുന്നു.ഓക്കാനവും ഛർദ്ദിയും ഒഴിവാക്കുവാനായി ഒണ്ടാൻസെട്രോൺ  പോലുള്ള മരുന്നുകളും നൽകാറുണ്ട്. സൈക്ലോഫോസ്ഫാമൈഡ് നൽകിയതിനു ശേഷവും മെസ്ന നൽകുന്നു.
ദൂഷ്യഫലങ്ങൾ
ഓക്കാനം,ഛർദ്ദി ,വിശപ്പില്ലായ്മ, വയറുവേദന,വയറിളക്കം, മുടികൊഴിച്ചിൽ, വായിലെയും നാക്കിലെയും തോലിളകൽ എന്നിവയാണ് സാധാരണയുണ്ടാകാറുള്ള ദൂഷ്യഫലങ്ങൾ.
സങ്കീർണ്ണതകൾ
കൂടിയ തോതിലുള്ള സൈക്ലോഫോസ്ഫാമൈഡ് ചികിത്സ താഴെ പറയുന്ന സങ്കീർണ്ണതകൾക്ക് കാരണമാകാം.
അവലംബം
വർഗ്ഗം:ഔഷധങ്ങൾ
അപിസ്
പുരാതന ഈജിപ്ഷ്യൻ വിശ്വാസപ്രകാരം, പ്രധാനമായും മെംഫിസ് പ്രദേശത്ത് ആരാധിച്ചിരുന്ന ഒരു  ദൈവിക വൃഷഭമാണ്  അപിസ് അഥവാ ഹപിസ് (ഇംഗ്ലീഷ്: Apis or Hapis). ഈജിപ്ഷ്യൻ ഐതിഹ്യത്തിലെ പ്രധാന ദേവതയായ ഹാത്തോറിന്റെ പുത്രനാണ് അപിസ്. ആദ്യകാലത്ത് ഹാത്തോറിന്റെ ആരാധനയിൽ അപിസിന് പ്രമുഖമായ സ്ഥാനം ഉണ്ടായിരുന്നു എങ്കിലും, പിൽകാലത്ത് മറ്റു ശക്തരായ ദേവന്മാരുടെ ആരാധനയിലെ മദ്ധ്യവർത്തിയായ് അപിസ് മാറുകയുണ്ടായി
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
അമേരിക്കൻ ഫോക് ലൈഫ് സെന്റർ
വാഷിംഗ്ടൺ, ഡി.സി.യിലെ ലൈബ്രറി ഓഫ് കോൺഗ്രസിലെ അമേരിക്കൻ ഫോക്ലൈഫ് സെന്റർ 1976 ൽ "അമേരിക്കൻ ഫോക് ലൈഫ് സംരക്ഷിക്കുന്നതിനും പരിചയപ്പെടുത്തുന്നതിനുമായി" യുണൈറ്റഡ് സ്റ്റേറ്റ്സ് കോൺഗ്രസ് സൃഷ്ടിച്ചു. അമേരിക്കൻ നാടോടി സംഗീതത്തിന്റെ ഒരു കലവറയായി 1928 ൽ ലൈബ്രറിയിൽ സ്ഥാപിതമായ ആർക്കൈവ് ഓഫ് ഫോക്ക് കൾച്ചർ ഈ കേന്ദ്രത്തിൽ ഉൾപ്പെടുന്നു. ലോകമെമ്പാടുമുള്ള നാടോടിക്കഥകളുടെയും നാടോടി ജീവിതത്തിന്റെയും എല്ലാ വശങ്ങളും ഉൾക്കൊള്ളുന്ന തരത്തിൽ കേന്ദ്രവും അതിന്റെ ശേഖരങ്ങളും വളർന്നു.
ശേഖരങ്ങൾ
ഇരുപതാം നൂറ്റാണ്ടിനെ ഡോക്യുമെന്റേഷന്റെ യുഗം എന്ന് വിളിക്കുന്നു. തോമസ് എഡിസന്റെ വാക്സ്-സിലിണ്ടർ റെക്കോർഡിംഗ് മെഷീൻ (1877 ൽ കണ്ടുപിടിച്ചത്) മുതൽ ഏറ്റവും പുതിയ ഡിജിറ്റൽ ഓഡിയോ ഉപകരണങ്ങൾ വരെ, യുണൈറ്റഡ് സ്റ്റേറ്റ്സിലെയും ലോകമെമ്പാടുമുള്ള നിരവധി പ്രാദേശിക, വംശീയ, സാംസ്കാരിക ഗ്രൂപ്പുകളുടെ ശബ്ദങ്ങളും സംഗീതവും റെക്കോർഡുചെയ്യുന്നതിന് ഫോക്ലോറിസ്റ്റുകളും മറ്റ് എത്‌നോഗ്രാഫർമാരും തുടർന്നുള്ള ഓരോ സാങ്കേതികവിദ്യയും പ്രയോജനപ്പെടുത്തി. ഈ ഡോക്യുമെന്റേഷന്റെ ഭൂരിഭാഗവും കേന്ദ്രത്തിന്റെ ആർക്കൈവ് ഓഫ് ഫോക്ക് കൾച്ചറിൽ ശേഖരിക്കുകയും സംരക്ഷിക്കുകയും ചെയ്തിട്ടുണ്ട്. ഇത് സ്ഥാപക തലവൻ റോബർട്ട് വിൻസ്ലോ ഗോർഡൻ "നിരവധി തൊഴിലാളികളുള്ള ഒരു ദേശീയ പദ്ധതി" എന്ന് വിളിക്കുന്നു. ഇന്ന് കേന്ദ്രം ഡിജിറ്റൽ സംരക്ഷണം, വെബ് ആക്സസ്, ആർക്കൈവൽ മാനേജുമെന്റ് എന്നിവയിൽ പ്രവർത്തിക്കുന്നു.
കേന്ദ്രത്തിന്റെ ആർക്കൈവിൽ ഏകദേശം 6 ദശലക്ഷം ഇനങ്ങൾ ഉണ്ട്, അതിൽ 400,000 ശബ്ദ റെക്കോർഡിംഗുകളാണ്.
അമേരിക്കൻ നാടോടി സംഗീതവും ജോൺ ലോമാക്സും മകൻ അലൻ ലോമാക്സും ശേഖരിച്ച പ്രാദേശിക അമേരിക്കൻ ഗാനവും നൃത്തവും, "ബ്രഷ് റാബിറ്റ്" ന്റെ കഥകൾ, ജോർജിയ കടൽ ദ്വീപുകളിൽ പറയുന്ന ഗുല്ലാ നാടോടിഭാഷ, മുൻ അടിമകളുടെ കഥകൾ, ലോകമെമ്പാടുമുള്ള കച്ചേരി സ്റ്റേജുകളിൽ കേട്ട ഒരു അപ്പലാചിയൻ ഫിഡിൽ ട്യൂൺ; മസാച്യുസെറ്റ്സിലെ ലോവലിൽ ഒരു കംബോഡിയൻ കല്യാണം, കൊളറാഡോയിലെ പ്യൂബ്ലോയിൽ ഒരു സെന്റ് ജോസഫ്സ് ഡേ ടേബിൾ പാരമ്പര്യം, രണ്ടാം ലോക മഹായുദ്ധത്തിന് തൊട്ടുമുമ്പ് റെക്കോർഡുചെയ്‌ത ബാലിനീസ് ഗെയിംലാൻ സംഗീതം, കൗബോയികളുടെയും കർഷകരുടെയും ജീവിതത്തിൽ നിന്നുള്ള ഡോക്യുമെന്റേഷൻ, മത്സ്യത്തൊഴിലാളികൾ, കൽക്കരി ഖനിത്തൊഴിലാളികൾ, ഷോപ്പ് സൂക്ഷിപ്പുകാർ, ഫാക്ടറി തൊഴിലാളികൾ, കാട നിർമ്മാതാക്കൾ, പ്രൊഫഷണൽ, അമേച്വർ സംഗീതജ്ഞർ, യു‌എസിലുടനീളമുള്ള വീട്ടമ്മമാർ, എല്ലാ സംസ്ഥാനങ്ങളിൽ നിന്നുമുള്ള കമ്മ്യൂണിറ്റി ഇവന്റുകളുടെ ആദ്യ അക്കൗണ്ടുകൾ, അന്താരാഷ്ട്ര ശേഖരങ്ങൾ തുടങ്ങിയ നാടോടി ജീവിത റെക്കോർഡിംഗുകൾ കേന്ദ്രത്തിന്റെ ശേഖരത്തിൽ ഉൾപ്പെടുന്നു.
ഇമേജുകൾ‌, ശബ്‌ദങ്ങൾ‌, രേഖാമൂലമുള്ള അക്കൗണ്ടുകൾ‌, ചലിക്കുന്ന ഇമേജ് റെക്കോർഡിംഗുകൾ‌, കൂടുതൽ‌ സാംസ്കാരിക ഡോക്യുമെന്റേഷനുകൾ‌ എന്നിവ കേന്ദ്രത്തിലെ ഫോക്ക് കൾ‌ച്ചർ‌ ആർക്കൈവിലെ ഗവേഷകർ‌ക്കും ലൈബ്രറിയുടെ വെബ്‌സൈറ്റിലെ ഓൺലൈൻ അവതരണങ്ങൾ‌ക്കും ലഭ്യമാണ്. അവിടെ, "നിരവധി തൊഴിലാളികളിൽ" നിന്ന് വർഷങ്ങളായി ശേഖരിച്ച 4,000-ത്തിലധികം ശേഖരങ്ങൾ അമേരിക്കൻ പരമ്പരാഗത ജീവിതവും ലോകത്തിന്റെ പല പ്രദേശങ്ങളിൽ നിന്നുള്ള കമ്മ്യൂണിറ്റികളുടെ സാംസ്കാരിക ജീവിതവും ഉൾക്കൊള്ളുന്നു. അമേരിക്കൻ ഐക്യനാടുകളിലെ എല്ലാ 50 സംസ്ഥാനങ്ങളിൽ നിന്നും, യുണൈറ്റഡ് സ്റ്റേറ്റ്സ് ട്രസ്റ്റുകൾ, പ്രദേശങ്ങൾ, കൊളംബിയ ഡിസ്ട്രിക്റ്റ് എന്നിവയിൽ നിന്നുമുള്ള മെറ്റീരിയലുകൾ ആർക്കൈവിലെ ശേഖരങ്ങളിൽ ഉൾപ്പെടുന്നു. ഈ മേഖലകളിൽ ഭൂരിഭാഗവും കേന്ദ്രത്തിന്റെ സാംസ്കാരിക സർവേകൾ, ഉപകരണ വായ്പ പദ്ധതി, പ്രസിദ്ധീകരണങ്ങൾ, മറ്റ് പ്രോജക്ടുകൾ എന്നിവയാണ്. എലിസബത്ത് "ബെറ്റ്സി" പീറ്റേഴ്സനാണ് ഇപ്പോഴത്തെ മേധാവി.
കേന്ദ്രത്തിന്റെ ആർക്കൈവിൽ ഏകദേശം 6 ദശലക്ഷം ഇനങ്ങൾ ഉണ്ട്, അവയിൽ 400,000 ശബ്ദ റെക്കോർഡിംഗുകളാണ്.
ജോൺ ലോമാക്സും അദ്ദേഹത്തിന്റെ മകൻ അലൻ ലോമാക്സും ശേഖരിച്ച അമേരിക്കൻ നാടോടി സംഗീതവും ഫോക്ക് ലൈഫ് റെക്കോർഡിംഗുകളും കേന്ദ്രത്തിന്റെ ശേഖരങ്ങളിൽ ഉൾപ്പെടുന്നു; തദ്ദേശീയ അമേരിക്കൻ പാട്ടും നൃത്തവും; പുരാതന ഇംഗ്ലീഷ് ബല്ലാഡുകൾ; ജോർജിയ കടൽ ദ്വീപുകളിലെ ഗുല്ല ഭാഷയിൽ പറഞ്ഞ "ബ്രൂ റാബിറ്റ്" കഥകൾ; മുൻ-അടിമകളുടെ കഥകൾ, അവരുടെ മനസ്സിൽ ഇപ്പോഴും വ്യക്തമാണ്; ലോകമെമ്പാടുമുള്ള കച്ചേരി സ്റ്റേജുകളിൽ കേൾക്കുന്ന ഒരു അപ്പലാച്ചിയൻ ഫിഡിൽ ട്യൂൺ; മസാച്യുസെറ്റ്‌സിലെ ലോവലിൽ ഒരു കംബോഡിയൻ കല്യാണം; കൊളറാഡോയിലെ പ്യൂബ്ലോയിൽ ഒരു സെന്റ് ജോസഫ്സ് ഡേ ടേബിൾ പാരമ്പര്യം; രണ്ടാം ലോക മഹായുദ്ധത്തിന് തൊട്ടുമുമ്പ് റെക്കോർഡ് ചെയ്ത ബാലിനീസ് ഗമെലാൻ സംഗീതം; കൗബോയ്‌കൾ, കർഷകർ, മത്സ്യത്തൊഴിലാളികൾ, കൽക്കരി ഖനിത്തൊഴിലാളികൾ, കട സൂക്ഷിപ്പുകാർ, ഫാക്ടറി തൊഴിലാളികൾ, പുതപ്പ് നിർമ്മാതാക്കൾ, പ്രൊഫഷണൽ, അമേച്വർ സംഗീതജ്ഞർ, യുഎസിൽ ഉടനീളമുള്ള വീട്ടമ്മമാർ എന്നിവരുടെ ജീവിതത്തിൽ നിന്നുള്ള ഡോക്യുമെന്റേഷൻ, എല്ലാ സംസ്ഥാനങ്ങളിൽ നിന്നുമുള്ള കമ്മ്യൂണിറ്റി ഇവന്റുകളുടെ ആദ്യ വിവരണങ്ങൾ; അന്താരാഷ്ട്ര ശേഖരങ്ങളും ഉൾപ്പെടുന്നു.
പുറംകണ്ണികൾ
വർഗ്ഗം:നാടോടി സംസ്കാരം വർഗ്ഗം:അമേരിക്കൻ ഫോൽക്ലോർ
കേരളത്തിലെ തീവണ്ടിയാപ്പീസുകളുടെ വരുമാനമനുസരിച്ചുള്ള പട്ടിക
കേരളത്തിലെ തീവണ്ടിയാപ്പീസുകളുടെ വരുമാനമനുസരിച്ചുള്ള പട്ടിക
അവലംബം
വർഗ്ഗം:കേരളത്തിലെ റെയിൽവേ സ്റ്റേഷനുകൾ
യാത്രയ്ക്കൊടുവിൽ
നവഗതനായ ബേസിൽ സാക്ക് രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് യാത്രയ്ക്കൊടുവിൽ. ശ്രീജിത്ത് വിജയ്, വിദ്യ, തിലകൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വുമൺസ് മെഡിക്കൽ സർവ്വീസ് ഫോർ ഇന്ത്യ
മാർഗരറ്റ് ഈഡാ ബാൽഫോർ 1924 ൽ വിരമിക്കുന്നതുവരെ അതിന്റെ ആദ്യ ഡയറക്ടറായി സേവനമനുഷ്ഠിച്ചു. 1935 മുതൽ 1939 വരെ ഇതിന്റെ ചീഫ് മെഡിക്കൽ ഓഫീസറായിരുന്നു ഷാർലറ്റ് ലൈറ്റൺ ഹോൾട്ടൺ.
അവലംബം
വർഗ്ഗം:ഇന്ത്യ ആസ്ഥാനമായുള്ള മെഡിക്കൽ, ആരോഗ്യ സംഘടനകൾ
പെരുമ്പുഴ
കേരളത്തിൽ കൊല്ലം ജില്ലയിൽ കുണ്ടറയ്ക്കടുത്ത് സ്ഥിതിചെയ്യുന്ന ഒരു ഗ്രാമമാണ് പെരുമ്പുഴ. ഇളമ്പള്ളൂർ ഗ്രാമപഞ്ചായത്തിൽ സ്ഥിതിചെയ്യുന്ന ഈ ഗ്രാമത്തിലൂടെയാണ് കുണ്ടറ - കൊട്ടിയം ബൈപാസ് റോഡ് ,കൊല്ലം ആയൂർ റോഡ്‌ കടന്നു പോകുന്നത്. ചൈനാക്ലേയുടെ വളരെ വലിയ നിക്ഷേപം പെരുമ്പുഴയിൽ കണ്ടെത്തിയിട്ടുണ്ട്. തെക്ക് ഭാഗത്തായി കുരീപ്പള്ളി, വടക്ക് ഭാഗത്ത്‌ പുന്നമുക്കും പടിഞ്ഞാറ് ഭാഗത്ത്‌ കേരളപുരവും കിഴക്ക് ഭാഗത്തായി നല്ലില എന്ന സ്ഥലങ്ങളും ഉൾപ്പെടുന്നു .പെരുമ്പുഴയുടെ പഴയ പേര് കുരണ്ടിപള്ളി മുക്ക് എന്നായിരുന്നു.
പെരുമ്പുഴയിൽ സ്ഥിതിചെയ്യുന്ന ക്ഷേത്രമാണ് തൃക്കോയിക്കൽ ശ്രീ മഹാവിഷ്ണു മഹാദേവർക്ഷേത്രം. ഈ ക്ഷേത്രം കോയിക്കൽ രാജവംശത്തിന്റെ അധീനതയിൽ ഉള്ളതായിരുന്നു. മഹാവിഷ്ണുവിനും മഹാദേവനും തുല്യപ്രാധാന്യമാണ് ഈ ക്ഷേത്രത്തിൽ നൽകിയിരിക്കുന്നത്.
ക്രിസ്റ്റ്യൻ പള്ളികൾ
സെന്റ് മാർട്ടിൻ മലങ്കര കത്തോലിക്ക പള്ളി
മുസ്ലിം പള്ളികൾ
മുഹിയദ്ദീൻ ജുമാ മസ്ജിദ്
വ്യവസായ സ്ഥാപനങ്ങൾ
അഞ്ചോളം കാഷ്യു ഫാകറ്ററികൾ പെരുമ്പുഴയിൽ പ്രവര്ത്തിക്കുന്നുണ്ട്
അവലംബങ്ങൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ വർഗ്ഗം:കൊല്ലം ജില്ല
കരിസിമ്പി പർവ്വതം
കരിസിമ്പി പർവ്വതം റുവാണ്ടയുടെയും ഡെമോക്രാറ്റിക് റിപ്പബ്ലിക് ഓഫ് കോംഗോയുടെയും അതിർത്തിയിൽ, വിരുംഗ പർവതനിരകളിലെ സജീവമായ സ്ട്രാറ്റോവോൾക്കാനോയാണ്. ഏകദേശം 4,507 മീറ്റർ (14,787 അടി) ഉയരമുള്ള ഇത് കിഴക്കൻ ആഫ്രിക്കൻ റിഫ്റ്റിന്റെ പടിഞ്ഞാറൻ ശാഖയായ ആൽബർട്ടൈൻ റിഫ്റ്റിന്റെ ഭാഗമായ പർവതനിരയിലെ എട്ട് പ്രധാന പർവതങ്ങളിൽ ഏറ്റവും ഉയരം കൂടിയതാണ്. റിഫ്റ്റ് താഴ്‌വരയുടെ മറുവശത്തായി വടക്ക് വശത്ത് മൈക്കെനോ, കിഴക്ക് ബിസോക്ക്, പടിഞ്ഞാറ് നൈരഗോംഗോ എന്നിവയുടെ അരികിലാണ് ഇതിൻറെ സ്ഥാനം. ആഫ്രിക്കയിലെ ഏറ്റവും ഉയരം കൂടിയ പതിനൊന്നാമത്തെ പർവ്വതമാണ് കരിസിമ്പി. മഞ്ഞ് എന്നർത്ഥം വരുന്ന കിനിയാർവാണ്ട എന്ന പ്രാദേശിക ഭാഷയിലെ 'അമാസിമ്പി' എന്ന പദത്തിൽനിന്നാണ് കരിസിമ്പി എന്ന പേര് വന്നത്. അഗ്നിപർവ്വതത്തിന്റെ മുകളിൽ ജൂൺ, ജൂലൈ, ഓഗസ്റ്റ് മാസങ്ങളിലെ വരണ്ട കാലത്താണ് മഞ്ഞ് അധികമായി കാണപ്പെടുന്നത്.
സിസ്റ്റം76
ലാപ്‌ടോപ്പുകൾ, സെർവറുകൾ, ഡെസ്ക്ടോപ്പുകൾ എന്നിവയിൽ ശ്രദ്ധ കേന്ദ്രീകരിച്ചിരിക്കുന്ന ഒരു അമേരിക്കൻ കമ്പ്യൂട്ടർ നിർമ്മാണ കമ്പനിയാണ് സിസ്റ്റം76. ഓപൺ സോഴ്സ് സോഫ്റ്റ്‌വെയറുകൾക്ക് സിസ്റ്റം76 നൽകുന്ന പിന്തുണ വളരെയധികം ശ്രദ്ധിക്കപ്പെട്ടിട്ടുണ്ട്. മാത്രമല്ല, സിസ്റ്റം76 ഉപകരണങ്ങളിൽ പ്രീഇൻസ്റ്റാൾഡ് ആയി ലഭിക്കുന്ന ഒരേയൊരു ഓപ്പറേറ്റിംഗ് സിസ്റ്റം ഉബുണ്ടു മാത്രമാണ്. സിസ്റ്റം76 ഉബുണ്ടു ഡെവലപ്പർ സമ്മിറ്റിന്റെ സ്ഥിരം സ്പോൺസേഴ്സിൽ ഒന്നാണ്. സിസ്റ്റം76ന്റെ ഔദ്യോഗിക ചർച്ചാവേദികൾ ഹോസ്റ്റ് ചെയ്തിരിക്കുന്നത് ഉബുണ്ടു നിർമ്മാതാക്കളായ കാനോനിക്കലാണ്. 2005ൽ സ്ഥാപിക്കപ്പെട്ട ഈ കമ്പനിയുടെ സ്ഥാപകനും സിഇഓയും കാൽ റിച്ചലാണ്. അമേരിക്കയിലെ കൊളറാഡോയിലെ ഡെൻവർ എന്ന പ്രദേശത്താണ് സിസ്റ്റം76 കമ്പനി സ്ഥിതി ചെയ്യുന്നത്. ഉബുണ്ടു സമൂഹത്തിൽ സിസ്റ്റം76 ഒരു പ്രീമിയം ബ്രാൻഡായി പരിഗണിക്കപ്പെട്ടിരിക്കുന്നു. കൊളറാഡോ ഉബുണ്ടു ലോകോയിലെ സജീവാംഗമായ സിസ്റ്റം76 ലോകോ പരിപാടികളും റിലീസ് പാർട്ടികളും സ്പോൺസർ ചെയ്യാറുണ്ട്.
ദവാർ ബക്ഷ്
1627-1628 വരെയുള്ള ഒരു വർഷത്തെ ചെറിയ കാലയളവിൽ മുഗൾ സാമ്രാജ്യത്തിന്റെ ഭരണാധികാരിയായിരുന്നു ദവാർ ബക്ഷ്. "ദൈവം നൽകിയവൻ" എന്നാണ് പേര് അർത്ഥമാക്കുന്നത്. തന്റെ മുത്തച്ഛൻ ജഹാംഗീറിന്റെ മരണശേഷമാണ് ദവാർ ബക്ഷ് മുഗൾ ഭരണം കൈയ്യാളിയത്.
സിസ്റ്റം76
സെർവറുകൾ
ഉബുണ്ടു സെർവർ ഓഎസ് പ്രീഇൻസ്റ്റാൾഡ് ആയി നൽകുന്ന ആദ്യത്തെ കമ്പനിയാണ് സിസ്റ്റം76. 2012ൽ പുറത്തിറങ്ങിയ സിസ്റ്റം76ന്റെ മോഡലുകൾക്ക് മികച്ച പ്രതികരണമാണ് ലഭിച്ചത്. ഹാർഡ്വെയർ അനുരൂപതയും ഘടകങ്ങളുടെ ഗുണമേന്മയുമായിരുന്നു ഇതിനുള്ള പ്രധാന കാരണങ്ങൾ.
ദവാർ ബക്ഷ്
1622 ൽ ഷാജഹാനാൽ വധിക്കപ്പെട്ട ജഹാംഗീറിന്റെ മൂത്തമകൻ ഖുസുരു രാജകുമാരന്റെ മകനായിരുന്നു ദാവർ.
സിസ്റ്റം76
പുറം കണ്ണികൾ
വർഗ്ഗം:കമ്പ്യൂട്ടർ നിർമ്മാണകമ്പനികൾ
ദവാർ ബക്ഷ്
"ബുലാക്കി" (മൂക്കുത്തി എന്നർഥം) എന്ന് വിളിപ്പേരുള്ള ദാവറിനെ തുടക്കത്തിൽ ദഖിന്റെ ദിവാൻ ആയും പിന്നീട് ഗുജറാത്ത് ഗവർണറായും 1622 ൽ ജഹാംഗീർ നിയോഗിച്ചു. ഈ സമയത്ത് പതിനഞ്ച് വയസ്സ് മാത്രം പ്രായമുള്ളതിനാൽ രാജകുമാരനെ തന്റെ മുത്തച്ഛനായ മിർസ അസീസ് കോകയുടെ സംരക്ഷണയിൽ ഏർപ്പെടുത്തി.
ജഹാംഗീറിന്റെ മരണശേഷം, മുഗൾ സിംഹാസനം പിടിച്ചെടുക്കാനുള്ള രാഷ്ട്രീയ കളിയിൽ ദവാർ ഒരു കരു ആയി. ഷഹരിയാർ മുഗൾ ചക്രവർത്തിയാകണമെന്ന് ആഗ്രഹിച്ച നൂർജഹാൻ രാജ്ഞിയുടെ നീക്കങ്ങളെ പ്രതിരോധിക്കാനുള്ള ഒരു താത്ക്കാലിക ക്രമീകരണമായാണ് അസഫ് ഖാൻ അദ്ദേഹത്തെ മുഗൾ ചക്രവർത്തിയായി പ്രഖ്യാപിച്ചത്.
ദാവറിന്റെ മരണം
ജഹാംഗീറിന്റെ മരണശേഷം, ഷാജഹാന്റെ പ്രവേശനം ഉറപ്പാക്കാനായി, നൂർ ജെഹാന്റെ സഹോദരൻ ആസാഫ് ഖാൻ, ദാവർ ബക്ഷിനെ തടവിൽ നിന്ന് പുറത്താക്കി, രാജാവായി പ്രഖ്യാപിച്ച് ലാഹോറിലേക്ക് അയച്ചു.
എന്നാൽ നഹർ ജഹാൻ ജഹാംഗീറിന്റെ ഇളയ മകൻ ഷഹരിയാർ ചക്രവർത്തിയാകുന്നതിനാണ് അനുകൂലിച്ചത്.
ലാഹോറിനടുത്ത് രണ്ട് സേനയും ഏറ്റുമുട്ടി. യുദ്ധത്തിൽ പരാജയപ്പെട്ട ഷഹ്‌യാർ കോട്ടയിലേക്ക് ഓടിപ്പോയി, പിറ്റേന്ന് രാവിലെ ദാവർ ബക്ഷിനു മുന്നിൽ അദ്ദേഹത്തെ തടവിലാക്കി.
1627 ഡിസംബർ 30 ന് ഷാജഹാനെ ലാഹോറിൽ വച്ച് ചക്രവർത്തിയായി പ്രഖ്യാപിച്ചു. 1628 ജനുവരി 16 ന്  അദ്ദേഹത്തിന്റെ ഉത്തരവനുസരിച്ച്, ദാവർ, സഹോദരൻ ഗർഷാസ്പ്, ഷെഹരിയാർ, തഹ്മുരസ്, ഹൊശ്നാഗ് എന്നിവർ വധിക്കപ്പെട്ടു.
എന്നിരുന്നാലും, ദാവർ ഈ വിധി ഒഴിവാക്കാനും പേർഷ്യയിലേക്ക് രക്ഷപ്പെടാനും ശ്രമിച്ചതായി ചില അഭിപ്രായങ്ങളുണ്ട്.
അവലംമ്പങ്ങൾ
വർഗ്ഗം:തിമുരിഡ് രാജവംശം വർഗ്ഗം:1603-ൽ ജനിച്ചവർ വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:മുഗൾ രാജകുമാരന്മാർ
ദാറുൽ ഹുദാ അറബിക്ക് കോളേജ്, ചെമ്മാട്
മലപ്പുറം ജില്ലയിൽ സ്ഥിതിചെയ്യുന്ന ഇസ്‍ലാമിക മതപഠനശാലയാണ് ദാറുൽ ഹുദാ അറബിക്ക് കോളേജ്. പേരിനൊപ്പം സർവ്വകലാശാല എന്ന് കൂടി ചേർത്താണ് സ്ഥാപനവുമായി ബന്ധപ്പെട്ടവർ ആ പേര് ഉപയോഗിച്ച് പോരുന്നത്. മലപ്പുറം ജില്ലയിലെ ചെമ്മാട് നഗരത്തിൽ പ്രധാന കാമ്പസ് സ്ഥിതി ചെയ്യുന്ന സ്ഥാപനത്തിന് കേരളത്തിനകത്തും പുറത്തുമായി മുപ്പതിലധികം അഫിലിയേറ്റഡ് കോളേജുകളുണ്ട്. 1986-ൽ സ്ഥാപിതമായി.
പാണക്കാട് സയ്യിദ് സാദിഖലി ശിഹാബ് തങ്ങൾ ചാൻസലറും ഡോ. ബഹാഉദ്ദീൻ മുഹമ്മദ് നദ്‌വി വൈസ് ചാൻസലറുമാണ്.
ചരിത്രം
1986 ജൂൺ 25-ആം തിയ്യതി ദാറുൽ ഹുദ ഇസ്ലാമിക്‌ അക്കാദേമി എന്നായിരുന്നു അറിയപ്പെടുന്നത്. കേരള മുസ്‍ലിംകൾക്കിടയിൽ പ്രചാരത്തിലുണ്ടായിരുന്ന ഉന്നത മതപഠന രംഗത്തെ മത-ഭൌതിക സമന്വയ വിദ്യാഭ്യാസത്തിലൂടെ പുതിയൊരു തലത്തിലേക്ക് ഉയർത്തുകയായിരുന്നു സ്ഥാപക ലക്ഷ്യം. 2009 മെയ് 10ന് ഒരു ഉന്നത ഇസ്‍ലാമിക സർവകലാശാലയായി സ്വയം അപ്ഗ്രേഡ് ചെയ്യപ്പെട്ടു. പാണക്കാട് സയ്യിദ് മുഹമ്മദലി ശിഹാബ് തങ്ങളാണ് അപ്ഗ്രഡേഷൻ പ്രഖ്യാപന കർമം നിർവഹിച്ചത്.
പഠനരീതി
ഇസ്‍ലാമിക വിജ്ഞാനീയങ്ങളായ ഖുർആൻ, ഹദീസ്, ഫിഖ്ഹ്, അഖീദ, തസ്വവ്വുഫ് എന്നിവയ്ക്കൊപ്പം ഭൌതിക വിജ്ഞാനീയങ്ങളായ സയൻസ്, സോഷ്യൽ സ്റ്റഡീസ്, കംപ്യൂട്ടർ സയൻസ്, കണക്ക് തുടങ്ങിയവയും ഉൾപ്പെടുന്നതാണ് ദാറുൽ ഹുദായുടെ പഠനരീതി. മലയാളത്തിനുപുറമെ അറബിക്, ഇംഗ്ലീഷ്, ഉർദു, ഹിന്ദി ഭാഷകളിലും പഠിതാക്കൾക്ക് പ്രാവീണ്യം നൽകുന്നു.
അംഗീകാരം
ഇൻറർനാഷനൽ ഇസ്‍ലാമിക് യൂനിവേഴ്‍സിറ്റി മലേഷ്യ ഉൾപ്പെടെ ഒട്ടേറെ വിദേശ സർവകലാശാലകളുമായി അക്കാദമിക ധാരണാ പത്രങ്ങളും ദാറുൽ ഹുദാ ഒപ്പു വെച്ചിട്ടുണ്ട്.
തെളിച്ചം മാസിക
ദാറുൽ ഹുദായിൽ നിന്ന് പ്രസിദ്ധീകരിക്കുന്ന ഇസ്‍ലാമിക മലയാള പ്രസിദ്ധീകരണമാണ് തെളിച്ചം മാസിക. 1999 നവംബറിൽ പ്രസിദ്ധീകരണമാരംഭിച്ചു. മതം, സാമൂഹികം, സാംസ്കാരികം, ചരിത്രം, ശാസ്ത്രം, സംഘടന, ആനുകാലികം, കുടുംബം, വിദ്യാഭ്യാസം, രാഷ്ട്രീയം, സാഹിത്യം, അന്തർദേശീയം എന്നീ വിഷയങ്ങൾ മാസിക കൈകാര്യം ചെയ്യുന്നു.
കണ്ണി
വർഗ്ഗം:മലപ്പുറം ജില്ലയിലെ കലാലയങ്ങൾ വർഗ്ഗം:കേരളത്തിലെ സർവ്വകലാശാലകൾ‎ വർഗ്ഗം:സമസ്ത (ഇ.കെ. വിഭാഗം)
ദ്വാരകനാഥ് ടാഗോർ
ദ്വാരകനാഥ ടാഗോർ (1794- 1846), ഇന്ത്യയിലെ വ്യവസായികളിലും സംരംഭകരിലും ഒരാൾ, ഇദ്ദേഹം ആയിരുന്നു ടാഗോർ കുടുംബത്തിലെ ജെരസൻകോ വിഭാകത്തിലെ സ്ഥാപകൻ. ബംഗാൾ നവോത്ഥാനത്തിന് ശ്രദ്ധേയമായ സംഭാവനകൾ അദ്ദേഹം നൽകി.
ബാല്യം
ദ്വാരകനാഥ ടാഗോർ കുഷ്ഹരി വിഭാഗത്തിൽ രാഹറിയ ബ്രാമണരുടെ പിൻമുറകാരൻ ആയിരുന്നു. അവരുടെ പിൻകാമികൾ പിരളി ബ്രാഹ്മണർ എന്ന് ആറിയപെട്ടു, ഇവർ ഇസ്ലാമിലെക്ക് പരിവർത്തനം ചെയ്യപ്പെട്ട ബ്രാഹ്മണവിഭാഗം ആയിരുന്നു. രാമമണി ടാഗോർആയിരുന്നു അദ്ദഹത്തിന്റെ ജൈവ പിതാവ്. നിലമോണി ടാഗോർ മേനക ദേവിയിൽ കൂടെ അദ്ദേഹത്തിന്റ പിതാവ് ആയി. വളരെ ചെറുപ്പത്തിൽ തന്നെ അമ്മ നഷ്ടപ്പെട്ട അദ്ദഹത്തെ രാമമണിയുടെ സഹോദരനായ രാമലോചനും ഭാര്യയും ദത്ത് എടുത്തു. ദ്വാരകാനാഥ് രാധനാത്, രാമനാഥ് എന്നിവരുടെ പകുതി സഹോദരൻ ആയിരുന്നു(രാമമോനി ടാഗോറിന്റെ മേനക ദേവിയിലും, ദൂർഗ്ഗ ദേവിയിലും ഉളള മക്കൾ). അദ്ദേഹത്തിന് ഈ പേര് വരാൻ കാരണം അവർ വൈഷ്ണവർ ആയിരുന്നു, ആലോകസുദരി ദേവി അദ്ദേഹത്തെ കുലദേവതയുടെ വരദാനമായിട്ടാണ് കണ്ടത്ത്, അതുകൊണ്ട് തന്നെ കുട്ടിക്ക് ശ്രീക്ഷണന്റെ പേര് നല്കി.
ദ്വാരകനാഥിന്റെ അമ്മ വളരെ ശക്തയായിരുന്നു, അദ്ദഹത്തെ അവർ ബാല്യത്തിൽ ഒരുപാട് സ്വാധീനിച്ചു. അദ്ദേഹത്തിന്റെ പ്രാഥമിക വിദ്യാസം കുടുംബത്തിൽ നിന്നും ആയിരുന്നു, ഗയാനാഥ് ബട്ടചാര്യയ വഴി ആയിരുന്നു അത്, അദ്ദേഹത്തിന്റെ പകുതി സഹോദരനുമായി വീട്ടിൽ നിന്നു തന്നെ ഒരു മവ്ലവിയിൽ നിന്നും അറബിയിലും, പാർസിയിലും പ്രാവീണ്യം നേടി. 10ാമത്തെ വയസിൽ ഇംഗ്ളീഷ് വിദ്യാഭ്യാസത്തിനായി ചിറ്റ്പൂർ റോഡിൽ ശർബഉർനെയുടെ വിദ്യാലയത്തിൽ ചേർത്തു. ശർബഉർനെന്റെ സ്വതന്ത്ര ചിന്തകൾ ദ്വാരകനാഥ്നെ വളരെ അധികം സ്വാധീനിച്ചു, ഒടുവിൽ ഗുരുവിന്റെ പ്രിയപെട്ടവൻ ആയി മാറി. 12- ഡിസംബർ 1807-ൽ രാമലോചൻ മരണപെട്ടു, കുടുംബ സ്വത്ത് മുഴുവൻ ബാലൻ ആയിരുന്ന ദ്വാരകനാഥിന് കിട്ടി. ഈ സ്വത്ത് കോർൺവാലിസ് പ്രഭു 1792-ൽ സ്ഥാപിച്ച ശാശ്വത ഭൂനികുതി നിയമത്തിന്റെ നൂല്ലാമാലകളിൽ പെട്ടു. ദ്വാരകനാഥ ടാഗോർ 1810-ൽ 16ാ മത്തെ വയസിൽ വിദ്യഭ്യാസം ഉപേക്ഷിച്ചു, ഒരു വലിയ വക്കീലിനു കീഴിൽ കൽക്കട്ടയിൽ സഹായിയായി പ്രവർത്തിച്ചു.
7-ഫർവരിയി 1811-ൽ അദ്ദേഹം ദികംബരി ദേവിയെ വിവാഹം ചെയ്യ്തു. വിവാഹ സമയത്ത് അദ്ദേഹത്തിന് 9- വയസ് ആയിരുന്നു.
ദ്വാരകനാഥടാഗോറും സമീൻദാരിയും
സാമ്പത്തികമായി മുന്നേറാൻ സമീൻദാരി ദ്വാരകനാഥ ടാഗോർ ഉപയോഗിച്ചു. ബദരദകൻത റോയി ജസുരിലെ സമീൻദാർ ആയിരുന്നു, ഇദേഹത്തിൽ നിന്നും ആയിരുന്നു ദ്വാരകനാഥ ടാഗോർ ആദ്യപ്രവർത്തനം എറ്റ് എടുത്തത്,മൂർഷിദ് ഖുയിൽ ഖാന്റെ ഫർമാന ഒരു വരി ഭാഷ മാറ്റി എഴുതുന്നതിന് രണ്ട് ഗുനിയ ആണ് പ്രതിഫലമായി കൈപറ്റിയിരുന്നത്. ഒരു സമീൻദാരിയായ ദ്വാരകനാഥ ടാഗോർ ദയ ഇല്ലാത്തവൻ ആയിരുന്നു. ദ്വാരകനാഥ ടാഗോർ യുറോപുകാരെ തന്റെ സ്വത്ത് മാനേജർ ആയി ബ്രഹമപുരിൽ നിയമിച്ചു. തന്റെ ഭുമിയെ സമഗ്ര സാബത്തിക നിലയങ്ങൾ ആകി തുടർന്ന് നീലം, പഞ്ചസാര, പട്ട്, എന്നിവയുടെ വ്യവസായ ശാലകളും അദ്ദേഹം സ്ഥാപിച്ചു. അദ്ദേഹം തന്റെ കഴിവുകൾ ഉപയോഗിച്ചത് ഏകീഭുതമായ ഒരു വ്യവസായി എന്ന നിലയിൽ ആയിരുന്നു.
കമ്പനി സേവനം
1822-ൽ ടറവർ പളവുടന് കളക്ടറുടെ കീഴിൽ ശ്രഷ്ടിദാർ ആയി സേവനം അനുഷ്ടിച്ചു. ടറവർ പളവുടനുമായി ദ്വാരകനാഥ് വളരെ കാലത്തെ സുഹൃത്ത് ബന്ഥം ഉണ്ടായിരുന്നു. 1827-ൽ ഉപ്പ് നികുതി വിഭാഗത്തിൽ സത്യസന്തത ഇ്ല്ലാത്ത ഒരു ദിവാനെ പറ്റി വിവാദം ഉണ്ടായി. ദിവാനായി സ്ഥാനം എറ്റു എന്നാലും അഴിമതി നിറഞ്ഞ ആ വിഭാഗത്തിൽ നിന്നും ഒഴിഞ്ഞു നിന്നു. ജൂൺ 1834-ൽ ഗവർമെന്റെ ജോലിയിൽ നിന്നും വിരമിച്ചു സംരംഭകൻ ആയി തുടർന്നു.
ഇന്ത്യൻ മെഡിക്കൽ സർവ്വീസ്
വലത്ത്‌|ലഘുചിത്രം| ഒന്നാം ലോകമഹായുദ്ധസമയത്ത് ഫ്രാൻസിൽ ഐ‌എം‌എസിലെ അജ്ഞാത അംഗങ്ങൾ. ഇന്ത്യൻ മെഡിക്കൽ സർവീസ് (ഐ‌എം‌എസ്) ബ്രിട്ടീഷ് ഇന്ത്യയിലെ ഒരു സൈനിക മെഡിക്കൽ സേവനമായിരുന്നു, അവർക്ക് ചില സൈനികേതര പൊതുജന പ്രവർത്തനങ്ങളും ഉണ്ടായിരുന്നു. രണ്ട് ലോകമഹായുദ്ധങ്ങളുടെ സമയത്ത് സേവനമനുഷ്ഠിച്ച ഐഎംഎസ്, 1947 ൽ ഇന്ത്യയ്ക്ക് സ്വാതന്ത്ര്യം ലഭിക്കുന്നതുവരെ നിലനിന്നിരുന്നു. ബ്രിട്ടീഷുകാരും ഇന്ത്യക്കാരും ആയ പല ഉദ്യോഗസ്ഥരും സിവിലിയൻ ആശുപത്രികളിൽ സേവനമനുഷ്ഠിച്ചു.
ഐഎംഎസിൻ്റെ ശ്രദ്ധേയമായ അംഗങ്ങളിൽ നോബൽ സമ്മാന ജേതാവ് സർ റൊണാൾഡ് റോസ്, മൂന്ന് ബ്രിട്ടീഷ് രാജാക്കന്മാർക്ക് ഓണററി ഭിഷഗ്വരനായിരുന്ന സർ ബെഞ്ചമിൻ ഫ്രാങ്ക്ലിൻ, മികച്ച അനാട്ടമി പാഠപുസ്തകമായി അറിയപ്പെടുന്ന ഗ്രേസ് അനാട്ടമി എന്ന പുസ്തകത്തിലെ ചിത്രീകരണങ്ങളുടെ പേരിൽ അറിയപ്പെടുന്ന ഹെൻറി വാൻഡിക് കാർട്ടർ എന്നിവരുണ്ട്.
ചരിത്രം
ബ്രിട്ടീഷ് ഈസ്റ്റ് ഇന്ത്യാ കമ്പനിയിലെ മെഡിക്കൽ ഓഫീസർമാരുടെ ആദ്യകാല സ്ഥാനങ്ങൾ (1599 ൽ അസോസിയേഷൻ ഓഫ് മർച്ചന്റ് അഡ്വഞ്ചേഴ്സ് ആയി രൂപീകരിക്കുകയും 1600 ലെ അവസാന ദിവസം റോയൽ ചാർട്ടർ സ്വീകരിക്കുകയും ചെയ്തു) കപ്പൽ ശസ്ത്രക്രിയാ വിദഗ്ധരായിരുന്നു. ലീസസ്റ്ററിലെ ജോൺ ബാനസ്റ്റർ, എഡ്വേർഡിലെ ലൂയിസ് ആറ്റ്മർ, ഫ്രാൻസിസിലെ റോബർ എന്നിവരാണ് ആദ്യത്തെ മൂന്ന് ശസ്ത്രക്രിയാ വിദഗ്ധർ. ആദ്യത്തെ കമ്പനി കപ്പൽ 1600 ൽ ജെയിംസ് ലാൻ‌കാസ്റ്ററിനൊപ്പം റെഡ് ഡ്രാഗണിലും മറ്റ് മൂന്ന് കപ്പലുകളിലും പുറപ്പെട്ടു, ഓരോന്നിനും രണ്ട് ശസ്ത്രക്രിയാ വിദഗ്ധരും ഒരു ബാർബറും ഉണ്ടായിരുന്നു. സ്കർവിയുടെ പരിഹാരമായി നാരങ്ങ നീര് ഉപയോഗിച്ചുള്ള പരീക്ഷണമാണ് ഇത് നടത്തിയത്. ഇന്ത്യയിൽ ഈസ്റ്റ് ഇന്ത്യാ കമ്പനി സ്ഥാപിതമായത് ഒരു ഡോക്ടറുടെ സഹായത്തായിരുന്നു. പൊള്ളലേറ്റതിനെത്തുടർന്ന് ഷാജഹാന്റെ മകൾ രാജകുമാരി ജഹാനാരയെ പരിക്കുകളിൽ നിന്ന് രക്ഷിച്ചതായി ഗബ്രിയേൽ ബ്യൂട്ടൺ പറയുന്നു. പ്രതിഫലമായി അദ്ദേഹത്തിന് ഡ്യൂട്ടി ഫ്രീ ട്രേഡിംഗ് അവകാശങ്ങൾ ലഭിച്ചു, ഈ പ്രമാണം ഈസ്റ്റ് ഇന്ത്യാ കമ്പനി സൂറത്തിലെ ഭരണാധികാരിയിൽ നിന്ന് അവകാശങ്ങൾ സ്വന്തമാക്കാൻ ഉപയോഗിച്ചു.
ഈസ്റ്റ് ഇന്ത്യാ കമ്പനിയുടെ കൂടുതൽ ഫാക്ടറികൾ ഇന്ത്യയിൽ സ്ഥാപിതമായപ്പോൾ ശസ്ത്രക്രിയാ വിദഗ്ധരുടെയും വൈദ്യരുടെയും നിയമനത്തിനായി പുതിയ സ്ഥാനങ്ങൾ സൃഷ്ടിക്കാൻ തുടങ്ങി. വൈദ്യശാസ്ത്രം ഈ മനുഷ്യർ നിക്കോളാസ് മാനൂച്ചി ഒരു ഉൾപ്പെടുത്തിയിട്ടുണ്ട് വെനീസിലെ സേവിച്ച 1639 ൽ ജനിച്ചു ധാരാ ശികൊഹ് മെഡിസിനും പഠിക്കുന്ന മുമ്പ് ലാഹോർ അദ്ദേഹം രേഖപ്പെടുത്തിയിട്ടുണ്ട് അവിടെ ഷാ ആലം 1678-82 മുതൽ. പിന്നീട് മദ്രാസിൽ സ്ഥിരതാമസമാക്കി. സിക്കന്ദർ ബേഗ് എന്ന അർമേനിയൻ ദാര ഷിക്കോയുടെ മകൻ സുലൈമാൻ ഷിക്കോയുടെ ശസ്ത്രക്രിയാ വിദഗ്ധനായി സേവനമനുഷ്ഠിച്ചു. ഇന്ത്യയിലെ വിവിധ കോടതികളിൽ നിരവധി ഡച്ച്, ഫ്രഞ്ച് വൈദ്യരുടെ രേഖകളുണ്ട്. സാമുവൽ ബ്ര rown ൺ 1694 ൽ മദ്രാസിലെ സെന്റ് ജോർജ്ജ് കോട്ടയിൽ സേവനമനുഷ്ഠിച്ചു. അവിടെ നിന്ന് ബൊട്ടാണിക്കൽ, മറ്റ് പ്രകൃതി ചരിത്ര പഠനങ്ങളെക്കുറിച്ചും അദ്ദേഹം റിപ്പോർട്ട് ചെയ്തു. ജീൻ മാർട്ടിൻ ഹൈദർ അലിയെയും ജീൻ കാസ്റ്ററെഡെ ടിപ്പു സുൽത്താന്റെ കീഴിൽ സേവനമനുഷ്ഠിച്ചു. 1614 ൽ ഒരു സർജൻ ജനറലിനെ നിയമിച്ചുകൊണ്ട് ഈസ്റ്റ് ഇന്ത്യാ കമ്പനി സ്ഥാപിക്കുന്നതിനായി ഒരു ശ്രേണി ആരംഭിച്ചു. ഈ സ്ഥാനം ആദ്യം സ്വീകരിച്ചത് ജോൺ വുഡാലാണ്, എന്നിരുന്നാലും അദ്ദേഹം നിയമിച്ച അപ്രന്റീസുകളിൽ നിന്ന് ശമ്പളം കവർന്നതായി ആരോപിക്കപ്പെട്ടു. തുടർച്ചയായ പരാതികളും സാമ്പത്തിക പ്രതിസന്ധിയും മൂലം 1642-ൽ അദ്ദേഹത്തെ വീണ്ടും നിയമിച്ചു. മറ്റൊരു സർജൻ വാൾട്ടർ ചെസ്ലിയെ മദ്യപിച്ചതിന്റെ പേരിൽ സുമാത്രയിലെ സേവനത്തിൽ നിന്ന് നാട്ടിലേക്ക് അയച്ചു, 1697 ൽ ഡോ. കൂറ്റെയെ വ്യഭിചാരത്തിന്റെ പേരിൽ ബെൻകൂളനിൽ നിന്ന് നീക്കം ചെയ്തു.
പല രാജസഭകളിലേക്ക് നയതന്ത്ര ദൗത്യങ്ങളിലും പലപ്പോഴും ശസ്ത്രക്രിയാ വിദഗ്ധരെ നിയോഗിക്കുകയും അവർ വളരെ സ്വാധീനമുള്ളവരാണെന്ന് കണ്ടെത്തുകയും ചെയ്തു. 1691 ൽ രാജിവച്ച ഒരു ഡച്ചുകാരനായിരുന്നു കൊൽക്കത്തയിലെ ആദ്യത്തെ ശസ്ത്രക്രിയാ വിദഗ്ധൻ. വില്യം ഹാമിൽട്ടൺ പ്രത്യേകിച്ചും പ്രശസ്തനായിരുന്നു. 1732 ൽ ശസ്ത്രക്രിയാ വിദഗ്ധനായി ബംഗാളിലെത്തിയ ജോൺ സെഫന്യ ഹോൾവെലിനെ കൊൽക്കത്തയിലെ സമീന്ദറായി നിയമിച്ചു. 1756 ൽ സിറാജ്-ഉദ്-ദൌള അദ്ദേഹത്തെ പിടികൂടി. ഇംഗ്ലണ്ടിലേക്ക് മടങ്ങിയ അദ്ദേഹം സർക്കാരിന്റെ വിവിധ കാര്യങ്ങളിൽ ഉപദേശകനായി. ശസ്ത്രക്രിയാ വിദഗ്ധരെ പലപ്പോഴും യുദ്ധസമയത്ത് ഒഴിവാക്കിയിരുന്നു. 1763 ൽ പട്നയിൽ ഇംഗ്ലീഷുകാർ നവാബ് മിർ കാസിമിനോട് യുദ്ധം ചെയ്തപ്പോൾ രക്ഷപ്പെട്ട ഏക വ്യക്തി വില്യം ഫുള്ളർട്ടൺ ആയിരുന്നു. പിന്നീട്, 1830 ഓടെ, ട്രാൻസിൽവാനിയയിൽ നിന്നുള്ള ജോൺ മാർട്ടിൻ ഹോനിഗ്ബെർജർ രഞ്ജിത് സിങ്ങിനെ സേവിച്ചു. ലാഹോറിൽ സർ ഹെൻറി ലോറൻസ് സ്ഥാപിച്ച ആശുപത്രിയിലും അദ്ദേഹം ജോലി ചെയ്തു. പത്തൊൻപതാം നൂറ്റാണ്ടിന്റെ രണ്ടാം പകുതിയിലെ നിരവധി ഫോട്ടോഗ്രാഫുകൾ പകർത്തിയതിൽ ബെഞ്ചമിൻ സിംസൺ പ്രശസ്തനാണ്.
പിന്നീട്, പത്തൊൻപതാം നൂറ്റാണ്ടിൽ, ഇന്ത്യൻ രാഷ്ട്രീയ വകുപ്പിൽ ഒരു രാഷ്ട്രീയ ഉദ്യോഗസ്ഥനാകാനുള്ള വഴികളിലൊന്നായി ഐ.എം.എസ് മാറി.
സംഘടന
1763 ഒക്ടോബർ 20 ന് നിശ്ചിത ഗ്രേഡുകൾ, സ്ഥാനക്കയറ്റം, സേവനം എന്നിവയുള്ല ബംഗാൾ മെഡിക്കൽ സർവീസ് ആരംഭിച്ചതോടെയാണ് സംഘടനയുടെ ചരിത്രം ആരംഭിച്ചത്. സമാനമായ സേവനങ്ങൾ 1764 ഓടെ മദ്രാസിലും ബോംബെയിലും സ്ഥാപിച്ചു. ബംഗാളിൽ സൈനിക നടപടികൾ വർദ്ധിക്കുന്നത് മിലിട്ടറി സർജന്മാരെ സിവിൽ സർജനിൽ നിന്ന് വേർതിരിക്കേണ്ടതുണ്ട്. ഓരോ നോൺ-നേറ്റീവ് റെജിമെന്റിനും ഒരു സർജൻ ഉണ്ടായിരുന്നു, കാലക്രമേണ മെഡിക്കൽ സേവനത്തിന്റെ ശക്തി വർദ്ധിച്ചു. 1854 ൽ ബംഗാൾ സർവീസിൽ 382 ഉം മദ്രാസിൽ 217 ഉം ബോംബെയിൽ 181 ഉം സർജൻമാർ ഉണ്ടായിരുന്നു. കുറച്ചുകാലത്തേക്ക് സൈനികസേവനം ആവശ്യമായിരുന്നു, സ്ഥാനക്കയറ്റത്തിന് ശേഷം അവർക്ക് ഒരു ബ്രാഞ്ച് ക്യാപ്റ്റൻ അല്ലെങ്കിൽ സർജൻ ആയി ജോലി തിരഞ്ഞെടുക്കാം. 1855 ജനുവരി 24 ന് സർവീസിൽ പ്രവേശിച്ച സൂർജോ കൂമർ ഗൂദേവ് ചക്കർബട്ടി, 1858 ജനുവരി 27 ന് രാജേന്ദ്ര ചന്ദ്ര ചന്ദ്ര എന്നിവരാണ് സേവനത്തിൽ ചേർന്ന ആദ്യത്തെ ഇന്ത്യൻ സ്വദേശികൾ. 1857 ന് ശേഷം മദ്രാസ്, ബംഗാൾ, ബോംബെ പ്രസിഡൻസികളുടെ മെഡിക്കൽ സേവനങ്ങൾ ഒന്നിപ്പിച്ചു. 1857 നവംബർ 12 ന് പ്രസിഡൻസികൾക്കായി റിക്രൂട്ട് ചെയ്ത പ്രത്യേക മെഡിക്കൽ ബോർഡുകൾ നിർത്തലാക്കി. 1858 ൽ ഒരൊറ്റ ഇന്ത്യൻ മെഡിക്കൽ സർവ്വീസ് ഒരു ഡയറക്ടർ ജനറലിന് കീഴിൽ കൊണ്ടുവരപ്പെട്ടു.
റാങ്കുകൾ
1764 ൽ ഐ‌എം‌എസ് രൂപീകരിക്കുന്നതിന് മുമ്പ്, ഈസ്റ്റ് ഇന്ത്യാ കമ്പനിയിലെ മെഡിക്കൽ ഓഫീസർമാർക്ക് റാങ്ക് ഇല്ലായിരുന്നു, പകരം മെഡിക്കൽ ഓഫീസറുടെ രണ്ട് ഗ്രേഡുകൾ ഉണ്ടായിരുന്നു:
1764 മുതൽ മെഡിക്കൽ ഓഫീസർമാരുടെ നാല് പ്രാഥമിക റാങ്കുകൾ ഉണ്ടായിരുന്നു. സർജൻ ജനറൽ (മറ്റ് സമയങ്ങളിൽ നിയുക്ത ഫിസിഷ്യൻ ജനറൽ അല്ലെങ്കിൽ ചീഫ് സർജൻ) 1769 മുതൽ സേവനത്തിന് നേതൃത്വം നൽകി. അതിന് തൊട്ടു താഴെയുള്ള റാങ്ക് ആണ് ഹെഡ് സർജൻ. ഹെഡ് സർജന് താഴെ ശസ്ത്രക്രിയാ വിദഗ്ധരും ഹോസ്പിറ്റൽ മേറ്റ്സും ഉണ്ടായിരുന്നു. 1785-ന് മുമ്പ്, ഹെഡ് സർജനെ സർജൻ-മേജേഴ്സ് എന്ന് പുനർനാമകരണം ചെയ്തു, ഹോസ്പിറ്റൽ മേറ്റ്സ് അസിസ്റ്റന്റ് സർജന്മാരായി. സർജൻ ജനറലിനോ അദ്ദേഹത്തിന് തുല്യമായ വ്യക്തിക്കോ പുറമെ എല്ലാ മെഡിക്കൽ ഓഫീസർമാരും വാറന്റ് ഓഫീസർമാരായും റാങ്ക് ചെയ്യുന്നു. 1785 ൽ സർജൻ-മേജർ റാങ്ക് നിർത്തലാക്കുകയും പകരം ഹെഡ് സർജന്റെ മുൻ റാങ്ക് നൽകുകയും ചെയ്തു. 1786-ൽ ഔപചാരിക മൂന്നംഗ മെഡിക്കൽ ബോർഡുകൾ സ്ഥാപിച്ചു, ഓരോ പ്രസിഡൻസിക്കും ഒരു ബോർഡ് വീതമുണ്ടായിരുന്നു.
1788 ഒക്ടോബർ 24 ന് മെഡിക്കൽ ഓഫീസർമാരെ കമ്മീഷൻഡ് ഓഫീസർമാരായി പുനഃക്രമീകരിച്ചു:
1803 മുതൽ അനൗപചാരികമായി ഉപയോഗിച്ചുവന്നിരുന്ന സൂപ്രണ്ടിംഗ് സർജന്റെ റാങ്ക് 1807 മുതൽ ഔദ്യോഗികമായി അവതരിപ്പിക്കപ്പെട്ടു. ഹെഡ് സർജന് മുകളിലുള്ള റാങ്കിംഗ് അവരെ സൈനിക ആശുപത്രികളുടെ പ്രൊഫഷണൽ അഡ്മിനിസ്ട്രേറ്റർമാരായി മാറ്റി. ഓരോ ആർമി ഡിവിഷനും ഒരു സൂപ്രണ്ടിംഗ് സർജനെ അനുവദിച്ചു. 1842 ൽ ഓരോ മെഡിക്കൽ ബോർഡിലെയും മൂന്ന് സ്ഥാനങ്ങൾ യഥാക്രമം ഫിസിഷ്യൻ ജനറൽ, സർജൻ ജനറൽ, ഹോസ്പിറ്റലുകളുടെ ഇൻസ്പെക്ടർ ജനറൽ എന്നിങ്ങനെ സീനിയോറിറ്റികളുടെ ക്രമത്തിൽ ആയിരുന്നു. 1843-ൽ ഈസ്റ്റ് ഇന്ത്യാ കമ്പനി മെഡിക്കൽ ഓഫീസർമാർക്ക് തുല്യമായ സൈനിക റാങ്കുകൾ ഔപചാരികമാക്കി:
1858-ൽ ബ്രിട്ടീഷ് സർക്കാർ ഈസ്റ്റ് ഇന്ത്യാ കമ്പനി പിരിച്ചുവിട്ട് ഇന്ത്യയുടെ ഭരണം ഉറപ്പിച്ചപ്പോൾ മെഡിക്കൽ ബോർഡുകൾ നിർത്തലാക്കുകയും ഫിസിഷ്യൻ ജനറൽ, സർജൻ ജനറൽ എന്നിവരുടെ നിയമനങ്ങൾക്ക് പകരം ഒരൊറ്റ ഡയറക്ടർ ജനറലിനെ നിയമിക്കുകയും ചെയ്തു. സൂപ്രണ്ടിംഗ് സർജന്മാരെ ഡെപ്യൂട്ടി ഇൻസ്പെക്ടർ ജനറലായി പുനർനാമകരണം ചെയ്തു. മെഡിക്കൽ സേവനത്തിന്റെ റാങ്കുകൾ ഇപ്രകാരം ആയി:
1862-ൽ ഡയറക്ടർ ജനറൽ പദവി പ്രിൻസിപ്പൽ ഇൻസ്പെക്ടർ ജനറലായി ചുരുക്കമായി പുനർനാമകരണം ചെയ്യപ്പെട്ടു, എന്നാൽ മുൻ പദവി 1866-ൽ പുനഃസ്ഥാപിച്ചു, തുടർന്ന് 1869-ൽ ഡയറക്ടർ ജനറലിനെ ഇൻസ്പെക്ടർ ജനറലായി പുനർനാമകരണം ചെയ്തു. 1873 ൽ ഒരു പുതിയ റാങ്കിംഗ് സംവിധാനം നിലവിൽ വന്നു:
1880-ൽ ബ്രിഗേഡ് സർജന്റെ റാങ്ക് നിലവിൽ വന്നു. എല്ലാ ശസ്ത്രക്രിയാ വിദഗ്ധരും ചേരുന്ന തീയതി പരിഗണിക്കാതെ ക്യാപ്റ്റൻമാരായി. തുടർന്ന് ഐ‌എം‌എസ് റാങ്കുകൾ ഇപ്രകാരമായിരുന്നു:
1891 ൽ ഐ‌എം‌എസ് ഉദ്യോഗസ്ഥർക്ക് ആദ്യമായി ഔദ്യോഗിക സൈനിക പദവികൾ നൽകി. സർജൻ ജനറലിന്റെ നിയമനം ഒരു മേജർ ജനറലായി ഉയർത്തി സർജൻ മേജർ ജനറൽ എന്ന പദവി നൽകി. സർജൻ-ലെഫ്റ്റനന്റ് റാങ്കും 1891 ൽ അവതരിപ്പിച്ചു. 1895-ൽ സേവന മേധാവിയെ ഡയറക്ടർ ജനറൽ എന്ന് നാമകരണം ചെയ്ത് ഒരു സർജൻ ജനറലിന്റെ (സർജൻ മേജർ ജനറൽ) പദവിയും നിയമനവും വഹിച്ചു. 1898 ൽ "സർജൻ" എന്ന പ്രിഫിക്‌സ് ഐ‌എം‌എസ് സൈനിക റാങ്കുകൾ നിലനിർത്തി.
പിന്നീടുള്ള വികസനം
ബ്രിട്ടീഷ് ഇന്ത്യൻ സർക്കാർ കൊൽക്കത്ത സ്കൂൾ ഓഫ് ട്രോപ്പിക്കൽ മെഡിസിൻ 1910 ന് തുടങ്ങി, 1921 ൽ വൈദ്യശാസ്ത്രത്തിനുള്ള ബിരുദാനന്തര കേന്ദ്രമായി ഉദ്ഘാടനം ചെയ്തു.
പുറം കണ്ണികൾ
വർഗ്ഗം:ഇന്ത്യ ആസ്ഥാനമായുള്ള മെഡിക്കൽ, ആരോഗ്യ സംഘടനകൾ വർഗ്ഗം:ഇന്ത്യാചരിത്രം
പൂഴിക്കുന്ന് ശ്രീകൃഷ്ണസ്വാമിക്ഷേത്രം
കേരളത്തിന്റെ മധ്യഭാഗത്ത് പാലക്കാട് ജില്ലയിൽ ഒറ്റപ്പാലം പട്ടണത്തിന്റെ ഹൃദയഭാഗത്ത്, ഭാരതപ്പുഴയുടെ കരയിൽ സ്ഥിതിചെയ്യുന്ന ഒരു ക്ഷേത്രമാണ് പൂഴിക്കുന്ന് ശ്രീകൃഷ്ണസ്വാമിക്ഷേത്രം. ചതുർബാഹുവായ മഹാവിഷ്ണു ശ്രീകൃഷ്ണസങ്കല്പത്തിൽ പ്രതിഷ്ഠിയ്ക്കപ്പെട്ടിരിയ്ക്കുന്ന ഈ ക്ഷേത്രത്തിൽ ഉപദേവതകളായി ഗണപതി, അയ്യപ്പൻ, ഭഗവതി, രക്ഷസ്സ് തുടങ്ങിയവർക്കും പ്രതിഷ്ഠകളുണ്ട്. കർണാടക സംഗീതത്തിലെ അതികായനായിരുന്ന ചെമ്പൈ വൈദ്യനാഥ ഭാഗവതർ തന്റെ അവസാന കച്ചേരി അവതരിപ്പിച്ച സ്ഥലം എന്ന നിലയിൽ പ്രസിദ്ധമാണ് ഈ ക്ഷേത്രം. 1974 ഒക്ടോബർ 16-ന് ഇവിടെവച്ച് നടത്തിയ കച്ചേരിയ്ക്കുശേഷം ശിഷ്യനായ വാസുദേവൻ നമ്പൂതിരിപ്പാടിന്റെ വീട്ടിലെത്തിയ അദ്ദേഹം, അവിടെവച്ച് കുഴഞ്ഞുവീണ് അന്തരിയ്ക്കുകയായിരുന്നു. നിലവിൽ ചെമ്പൈയ്ക്ക് ഇവിടെയൊരു സ്മൃതിമണ്ഡപം പണിതിട്ടുണ്ട്.
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
ആൻ പാലി
ജീവിതരേഖ
കോട്ടയം ജില്ലയിലെ പാലായാണ് സ്വദേശം. വർഷങ്ങളായി പല രാജ്യങ്ങളിൽ ജോലി ചെയ്യുന്നു. ലണ്ടനിൽ കമ്യൂണിക്കേഷൻസ് ഓഫീസറാണ്. ഭർത്താവ് സന്തോഷ് പാലി
കുഞ്ഞുകോളാമ്പി
മറ്റു സസ്യങ്ങളുടെ വേരുകളിൽ നിന്നും ഭക്ഷണം മോഷ്ടിക്കുന്ന ഒരു ചെറിയ കുറ്റിച്ചെടിയാണ് കുഞ്ഞുകോളാമ്പി. . പലവിധ ഔഷധഗുണങ്ങളുണ്ടെന്ന് കരുതപ്പെടുന്ന ഈ ചെടി പുൽമൈതാനങ്ങളിൽ സാധാരണ കണ്ടുവരുന്നു. തെക്കെ ഇന്ത്യയുടെ പശ്ചിമഘട്ടത്തിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഒറോബൻകേസീ
തെങ്കാശി ജില്ല
തമിഴ്നാട്ടിലെ ഒരു ജില്ലയാണ് തെങ്കാശി ജില്ല(തമിഴ് : தென்காசி மாவட்டம்). തെങ്കാശി നഗരമാണ് ജില്ലാ ആസ്ഥാനം.
ചരിത്രം
നവംബർ 22 2019ൽ തിരുനെൽവേലി ജില്ലയിൽ നിന്നും വേർതിരിച്ചാണ് തെങ്കാശി ജില്ല നിർമ്മിച്ചത്.
ഭൂമിശാസ്ത്രം
തെക്ക് തിരുനെൽവേലി ജില്ല, വടക്ക് വിരുതുനഗർ ജില്ല,കിഴക്ക് തൂത്തുക്കുടി ജില്ല പടിഞ്ഞാറ് കൊല്ലം ജില്ല,പത്തനംതിട്ട ജില്ല എന്നിവയാണ് ഈ ജില്ലയുടെ അതിർത്തികൾ.
വർഗ്ഗം:തമിഴ്‌നാട്ടിലെ ജില്ലകൾ
അരീക്കോട് ബ്ലോക്ക് പഞ്ചായത്ത്
മലപ്പുറം ജില്ലയിൽ ഏറനാട് താലൂക്കിലാണ് 273.74 ചതുരശ്രകിലോമീറ്റർ വിസ്തീർണ്ണമുള്ള അരീക്കോട് ബ്ളോക്ക് പഞ്ചായത്ത് സ്ഥിതി ചെയ്യുന്നത്. 1990-ൽ രൂപീകൃതമായ അരീക്കോട് ബ്ളോക്ക് പഞ്ചായത്തിന് 15 ഡിവിഷനുകളാണുള്ളത്.
ഫുട്ബോൾ രംഗത്ത് കേരളത്തിൽ പ്രശസ്തമായ ഒരു മേഖലയാണിത്. നിരവധി രാജ്യാന്തര-അന്തർസംസ്ഥാന ഫുട്ബോൾ കളിക്കാർ ഈ ബ്ലോക്ക് പരിധിയിൽ നിന്നും ഉയർന്നുവന്നിട്ടുണ്ട്.
വിലാസം
അരീക്കോട് ബ്ലോക്ക് പഞ്ചായത്ത് അരീക്കോട് - 673639 ഫോൺ : 0483 2850047 ഇമെയിൽ : bpoakd@gmail.com
അവലംബം
വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
കെ. ദാസൻ
കോഴിക്കോട് ജില്ലയിൽ നിന്നുള്ള സി.പി.ഐ (എം) നേതാക്കളിലൊരാളും പതിമൂന്നാമത്തേതിലും പതിനാലാമത്തേതും കേരള നിയമസഭയിൽ കൊയിലാണ്ടി മണ്ഡലത്തെ പ്രതിനിധീകരിക്കുന്ന അംഗവുമാണ് '''കെ. ദാസൻ'''. സി.ഐ.ടി.യു. അഖിലേന്ത്യാ ജനറൽ കൗൺസിൽ അംഗം, സംസ്ഥാനകമ്മറ്റി അംഗം എന്നീ നിലകളിലും പ്രവർത്തിക്കുന്നു.
ജീവിതരേഖ
കൊയിലാണ്ടി താലൂക്കിലെ കൊടക്കാട്ടുംമുറി കുഞ്ഞിരാമന്റെയും കല്യാണിയുടെയും മകനായി 1952 ഡിസംബർ 1-ന് ജനനം. കൊയിലാണ്ടി നിയമസഭാ കമ്മറ്റി അംഗമായി രാഷ്ട്രീയ ജീവിതം ആരംഭിച്ചു. സി.ഐ.ടി.യു-നു കീഴിലുള്ള ചെത്ത് തൊഴിലാളി യൂണിയൻ, ഹാൻഡ്‌ലൂം യൂണിയൻ എന്നിവയുടെ താലൂക്ക് സെക്രട്ടറിയായി പ്രവർത്തിച്ചിരുന്നു. ഏറെകാലം കൊയിലാണ്ടി നഗരസഭാ ചെയർമാനായിരുന്നു.
2011-ൽ കൊയിലാണ്ടി മണ്ഡലത്തിൽ നിന്നും ആദ്യമായി നിയമസഭയിലേക്ക് തെരഞ്ഞെടുക്കപ്പെട്ടു. ഈ തെരഞ്ഞെടുപ്പിൽ തൊട്ടടുത്ത സ്ഥാനാർത്ഥി കെ.പി. അനിൽകുമാറിനേക്കാൾ 4139 വോട്ടുകൾ അധികം നേടിയിരുന്നു.
2016 കൊയിലാണ്ടി മണ്ഡലത്തിൽ നിന്നും രണ്ടാമതായി ആദ്യത്തേതിനേക്കാൾ ഭൂരിപക്ഷത്തോടെ വിജയിച്ചു. യു.ഡി.എഫ്. ലെ എൻ. സുബ്രഹ്മണ്യനെ 13369 വോട്ടുകൾക്കാണു് പരാജയപ്പെടുത്തിയത്.46.33 % വോട്ടുകളാണു്കരസ്ഥമാക്കിയത്
അവലംബം
വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:1952-ൽ ജനിച്ചവർ വർഗ്ഗം:ഡിസംബർ 1-ന് ജനിച്ചവർ
മുളിംപാല
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ
മഡോണ ആൻറ് ചൈൽഡ് കിസ്സിങ്
ഫ്ലെമിഷ് നവോത്ഥാന കലാകാരനായിരുന്ന ക്വെന്റിൻ മാറ്റ്സിസ് വരച്ച 1520-ലെ പാനലിലെ എണ്ണച്ചായചിത്രമാണ് മഡോണ ആൻറ് ചൈൽഡ് കിസ്സിങ്. റിജ്ക്സ്മ്യൂസിയം ശേഖരത്തിലാണ് ഈ ചിത്രം കാണപ്പെടുന്നത്.
പെയിൻറിംഗ്
ചിത്രത്തിൽ ഒരു നദിക്കരികിൽ ഒരു കോട്ടയുടെ ദൃശ്യം കാണാവുന്ന തരത്തിൽ ജന്നലിനരികിൽ അകത്ത് മറിയ അലങ്കാരപ്പണിചെയ്ത സിംഹാസനത്തിലിരുന്നു കൊണ്ട് അവരുടെ കുഞ്ഞിനെ ചുംബിക്കുന്നു. അവരുടെ വലതു കൈയിൽ രണ്ട് ചെറിപ്പഴം പിടിച്ചിരിക്കുന്നു. കൈവരിപോലെ തോന്നിക്കുന്ന ഭാഗത്ത് മുന്തിരിക്കുല (ദിവ്യകാരുണ്യത്തിന്റെ വീഞ്ഞു പരാമർശിച്ചുകൊണ്ട്), ആപ്പിൾ (മനുഷ്യന്റെ പതനത്തിന്റെ പ്രതീകം) എന്നിവയും കാണാം.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ഏകപാത്രനാടകം
ഒരു നടൻ(നടി) തന്നെ മുഴുവൻ കഥാപാത്രങ്ങളേയും അവതരിപ്പിക്കുന്ന നാടകമാണ് ഏകപാത്രനാടകം . ഏകപാത്രനാടകങ്ങൾ ചെയ്യുന്ന പുരുഷൻമാർ വളരെപ്പേർ ഉണ്ടെങ്കിലും സ്തീകൾ അപൂർവ്വമായേ ഉള്ളു.
കേരളത്തിലെ പ്രസിദ്ധ ഏകാപത്ര നാടകപ്രവർത്തകർ
വർഗ്ഗം:നാടകം
പൊതുതാൽപര്യ ഹർജി
സാമ്പത്തികമായോ മറ്റു വിധത്തിലോ വ്യക്തി പരമായ നേട്ടം എന്ന താൽപര്യമില്ലാതെ സമൂഹത്തിലെ പൊതുവായ ഒരു നന്മ ഉദ്ദേശിച്ചോ നീതി നിഷേധിക്കപ്പെട്ട ഒരു കാര്യത്തിനോ വിഭാഗത്തിന് വേണ്ടിയോ ഒരു വ്യക്തി കോടതിയിൽ നൽകുന്ന വ്യവഹാരങ്ങളെയാണ് പൊതുവേ പൊതുതാൽപര്യ ഹർജി എന്ന വാക്ക് കൊണ്ട് അർത്ഥമാക്കുന്നത്. സഹജീവികളോടുള്ള സ്നേഹവും സാമൂഹ്യമായ കർത്തവ്യ ബോധവുമാണ് ഇത്തരം വ്യക്തികളെ ഇതിനു പ്രേരിപ്പിക്കുന്നത്. ഇന്ത്യൻ നീതി ഭരണ വ്യവസ്ഥ ഇത്തരം വ്യവഹാരങ്ങളെ അംഗീകരിക്കുകയും പ്രോത്സാഹിപ്പിക്കുകയും ചെയ്യുന്നുണ്ട്. പോസ്റ്റുകാർഡിൽ അയച്ച ഒരു പരാതിയിന്മേൽ വരെ അന്വേഷിച്ചു നടപടിയെടുത്ത ചരിത്രവും പൊതുതാൽപര്യ ഹർജികളുടെ ചരിത്രത്തിലുണ്ടായിട്ടുണ്ട്. പല സാമൂഹ്യ പ്രവർത്തകരും പൊതുതാൽപര്യ ഹർജികളിലൂടെ പ്രശസ്തരായവരാണ്. നവാബ്‌ രാജേന്ദ്രൻ അത്തരത്തിലൊരാളാണ്. കെ. കരുണാകരൻ മുഖ്യമന്ത്രിയായ സമയത്ത് നിരന്തര ഹർജികളിലൂടെ അദ്ദേഹം പോരാടുകയുണ്ടായി.
വർഗ്ഗം:ഇന്ത്യയിലെ നിയമങ്ങൾ
സ്വവർഗപ്രണയം വിഷയമാകുന്ന മലയാള സിനിമകളുടെ പട്ടിക
മലയാളത്തിലെ സ്വവർഗപ്രണയം പ്രധാനകഥയിൽ അല്ലെങ്കിൽ ഉപകഥയിൽ വിഷയമായി വരുന്ന സിനിമകളുടെ പട്ടിക താഴെ കൊടുത്തിരിക്കുന്നു.